IslamBosna » Nije sramota postati bogat, ali je sramota umrijeti bogat\nNije sramota postati bogat, ali je sramota umrijeti bogat\nhumanost, njemacka, siromastvo, usapozitiv\nNeobičan potez za jednog milijardera – vlasnik njemačkog lanca drogerija DM, Gec Werner prebacio je cijelokupan udio u vlasništvu ove kompanije jednoj dobrotvornoj fondaciji.\nKako je saopštio sam Werner, koji se pridržava američke izreke da “nije sramota postati bogat, ali je sramota umrijeti bogat”, njegovih sedmoro djece neće biti nasljednici imovine od preko jedne milijarde evra.\nLanac drogerija DM ima 2.200 filijala širom Evrope, sa 34.000 zaposlenih i godišnjim prometom od oko pet milijardi evra.\nSvojoj djeci, Werner je, međutim, obezbijedio kvalitetno obrazovanje jer, kako je naveo, “djeca imaju pravo na dobar start u životu, ali ne i na to da roditelji obezbjede doživotno blagostanje njima i njihovim potomcima”.\nWerner je 1973. godine osnovao lanac drogerija i time potpuno promijenio sistem prodaje kozmetičkih i hemijskih proizvoda, pretvarajući drogerije u male samoposluge i time znatno snižavajući cijene.\nNedavno su američki milijarderi Voren Bafet i Bil Gejts, uputili poziv njemačkim “kolegama” da najmanje polovinu vlasništva poklone dobrotvornim organizacijama.\nMeđutim, odjeka nije bilo, a većina bogataša je navela da za tim nema potrebe, jer ionako već poklanjaju znatne sume za dobrotvorne svrhe.\nVlasnik DM drogerija već decenijama slovi za neobičnog poslodavca.\nNiko bez 1.000 evra mjesečno\nZaposleni u filijalama imaju pravo da ako žele sami odrede asortiman, umesto o “personalnim troškovima” u firmi govori o “kreativnim troškovima”, a đake koji u DM-u izučavaju zanat šalje na pozorišne radionice da bi podstakao razvoj ličnosti.\nWerner koji je i profesor preduzetništva na Institutu za tehnologiju u Karlsrueu, upravo je kao koautor objavio knjigu “1.000 evra za svakoga” u kojoj se zalaže za to da svaki građanin dobija osnovni prihod od 1.000 evra jer to doprinosi oslobađanju čovjeka.\nSistem socijalne pomoći u Njemačkoj, koji je na snagu stupio prije pet godina stapanjem pomoći za dugoročno nezaposlene i pomoći za siromašne, Werner naziva “zatvorom sa spavanjem kod kuće”.\nTaj sistem, smatra vlasnik DM drogerija, znači kršenje ljudskih prava i nepoštovanje više članova nemačkog ustava.\nGec Werner je uvjeren da će i ove njegove ideje jednog dana biti isto tako uspiješne kao i kompanija DM jer “ništa nije tako moćno kao neka ideja za koju je došao pravi trenutak”.


Novi intervjui uz Vaše predloge – Novosti iz svijeta košarke\nNovi intervjui uz Vaše predloge\n11/08/2018 Jovan Kocev\t0 Comments\nNakon neke malo duže pauze koju smo napravili u pripremi za narednu sezonu, polako ali sugurno ćemo u hodu sa aktuelnostima timova u regionu početi da kroz nekoliko zanimljivih intervjua napravimo uvod za sezonu u ABA ligama, kao i nadamo se vremenom i nešto više oko sezone Budućnosti, kao i ostalih timova iz regiona u Evroligi i Eurokupu.\nUkoliko postoji zainteresovanost čitalaca, a vidjeli smo da do sada to nije zanemarljivo, možete nam se putem e maila, ili porukom na stranici, ili pak u komentarima preko fejsbuka i instagrama obratiti vezano za intervjue, predloge oko sadržaja, dizajna i svega ostalog što bi znatno pomoglo napretku i radu našeg skromnog portala.\nUskoro ćemo Vas obavjestiti oko eventualne saradnje sa nekim medijima, sponzorima i svemu ostalom.\nZahvaljujemo se na dosadašnjoj pažnji i nadamo se zajedničkim snagama da ćemo postići u narednom periodu jpš bolje rezultate!\n← Mijailović: Unazadili su nas, presudna sezona za nas\nVrbica za SK: ABA 2 liga je bila izuzetno zanimljiva →


Horoskop : Ko su najbolji, a ko najgori vozači? - Grocka Info\nNaslovna Horoskop Horoskop : Ko su najbolji, a ko najgori vozači?\nHoroskop : Ko su najbolji, a ko najgori vozači?\nDevice su vrlo detaljne i sistematične, stoga se uvek drže propisane brzine i nije im ‘teško’ da stanu na kočnicu. Jedino što mogu izazvati je kolona vozila iza njih.\nSledeći tekstTamo daleko je zemlja moja, tamo je Srbija!


02. Jun 2000 16:20 (GMT+01:00)\nLični stav: Da li je realno očekivati ujedinjenje srpske opozicije?\nZajedno ili odvojeno\nNa srpskoj političkoj sceni ponovo je, kao bezbroj puta do sada, aktuelno pitanje sloge, tog večnog srpskog usuda zbog kog je Srbija vekovima preživljavala mnoge crne trenutke.\nO slozi među Srbima ovoga trenutka može se govoriti u dva konteksta: prvi vezuje slogu s dogovorom vlasti i opozicije o izlasku iz političke i ekonomske krize koji priželjkuje 55 odsto građana Srbije i drugi koji poistovećuje slogu s jedinstvenom opozicijom koju očekuje 46 odsto građana Srbije.\nGovoriti o dogovoru između aktuelne vlasti i opozicije u političkoj igri ideologiziranoj do usijanja potpuno je nerealno i bespredmetno, mada bi dogovor mogao da ponudi idealno rešenje za posrnulu državu i izmučeni narod.\nDrugi dogovor koji bi proizveo jedinstvenu opozicionu listu kandidata na narednim lokalnim i saveznim izborima uslovljen je s nekoliko opozicionih akcija koje bi morale dati određen nivo saglasnosti.\nU prvom redu, opozicioni lideri morali bi da stvore i da se slože oko jedinstvene strategije opozicionog delovanja. Međutim, od 10. januara opozicioni lideri se sastaju više puta mesečno i do danas se nisu složili oko zajedničke strateške platforme.\nDruga stepenica na koju bi zajednički trebalo da stanu svi lideri opozicije trebalo bi da se zove ideološka pomirljivost. U svim zemljama koje pretenduju na demokratski politički život ideološke razmirice prognane su iz političkog života: jedino se još kod nas kotiraju na visokom nivou političkih vrednosti. Sve dok je u našem društvu antagonizam između monarhista i republikanaca, četnika i partizana, levih i desnih najdominantniji faktor u političkom opredeljenju građana, dotle će i opozicija biti razjedinjena.\nTreći faktor koji uslovljava zajednički opozicioni front je neposredan iskren odnos i tolerancija među opozicionim liderima. Neuverljivost pomirenja Draškovića i Đinđića, odsustvo Gorana Svilanovića i Vuka Obradovića sa bine na poslednjem opozicionom mitingu, očigledno razmimoilaženje između SPO i Saveza za promene, kao i optužbe Vesne Pešić o tajnoj vezi između Miloševića i Draškovića, govore da među liderima opozicije vlada atmosfera sukobljavanja a ne tolerancije i ozbiljne saradnje.\nAkciono jedinstvo kao faktor zbližavanja kod srpskog opozicionog bloka ne postoji jer je većina lidera, i to onih partija koje na narednim izborima verovatno ne bi preskočile izborni cenzus (Vuk Obradović, Momčilo Perišić, Nebojša Čović, Žarko Korać) za odlučniju opozicionu akciju, dok je Vuk Drašković, sa najvećim partijskim rejtingom za kompromisnu varijantu.\nVeliki problem objedinjavanja opozicionog bloka predstavlja nedostatak istinskog lidera koji bi mogao da uzme barjak u ruke i da povede opoziciju. Najveći lični rejting u biračkom telu Srbije ima već nekoliko meseci Vojislav Koštunica, međutim, sujeta istrošenih lidera koji već deset godina nisu dali ni jedan gol ne dozvoljava im da uzmaknu korak nazad i propuste lidera DSS da istupi pred narod kao predvodnik opozicije.\nImajući sve ovo u vidu, jasno se nameće zaključak da od jedinstvene opozicione liste neće biti ništa i da će već za nekoliko dana Narodni pokret Otpor dati ozbiljnu lekciju opozicionom bloku, čiji će se lideri morati da pomire sa svojom neminovnom političkom marginalizacijom.\nAutor je istraživač Instituta za političke studije u Beogradu


Retrogradni Saturn: Na popravnom ispitu | Studio MD2\nRetrogradni Saturn: Na popravnom ispitu\nSaturn retrogradan do 18. septembra. To je vreme kada nas on prividno vraća unazad, da ponovimo neke situacije, nešto što u pređašnjem periodu nismo dobro savladali\nPlaneta velikih životnih lekcija, okvira i obaveza, Saturn, krajem aprila je krenula u retrogradan hod. Iako planete ne možemo da gradiramo po važnosti, Saturn često ističemo jer vlada segmentima života koji nas uobličavaju, kanališu, ograničavaju i primoravaju da idemo nekim putem koji možda nismo baš planirali ali nam se nameće.\nVreme njegovog retrogradnog hoda, sve do 18. septembra, vreme je kada nas on prividno vraća unazad, da ponovimo neke situacije, nešto što u pređašnjem periodu nismo dobro savladali.\nUkoliko u vašem horoskopu Saturn nije loše aspektovan i ukoliko u ovom njegovom tranzitnom retrogradnom ciklusu ne pravi napete aspekte prema nekim od vaših ličnih planeta, uticaj njegovog tranzita u narednom periodu će izgledati, okvirno, ovako:\nBik – ponavljanje situacija, ponovno susretanje sa sadržajima za koje ste mislili da ste ih savladali. Putovanje na mesta gde ste nekada bili.\nBlizanci – odlaganje nekakvih rešenja koja je trebalo da stignu u vidu podrške drugih ljudi. Ostajete bez podrške da biste naučili da sami rešite situaciju koja vam je u ovom periodu primarna.\nRak – u centru pažnje su bračni ili partnerski odnosi, stari problemi se ponovo aktiviraju s ciljem da ih sada konačno na pravi način rešite do kraja.


Američki ambasador na Kosovu: Masakr u Račku niko ne treba da poriče - Glas Žrtava\nNa 23. godišnjicu zločina u Račku Hovenijer je rekao da su „kao odgovor na ove zločine, Sjedinjene Države u saradnji sa NATO saveznicima, delovale u odbrani ugroženih civila u ime mira, slobode i stabilnosti“.\nOdgovarajući na pokušaje da se masakr u Račku negira Hovenijer je rekao da su „svesni napora da se preispita dobro dokumentovana istorija masakra u Račku i da se minimiziraju ili pogrešno protumače činjenice o ovim zverstvima“.\n„Želim da budem jasan kao što je predsednik (SAD Bil) Klinton rekao tada i da to ponovo kažem sada, ovo je bio ubistven čin. Namerno i neselektivno, sa ciljem da utera strah u narod Kosova“, rekao je ambasador.\nPrema njegovim rečima „istina se mora prihvatiti i njeno prihvatanje je prvi korak pravde“.\n„Negiranje i veličanje ratnih zločina obeščašćuje sećanje na mrtve i vraća region unazad. Mir i pravda dolaze iz priznavanja zločina iz prošlosti. Od vitalnog je značaja da se takvi zločini ne dešavaju. Prihvatanje istine samo je prvi korak pravde“, rekao je Hovenijer.\nPredsednica Kosova Vjosa Osmani Sadriu, predsednik Skupštine Gljauk Konjufca i premijer Aljbin Kurti danas su položili cveće na spomen obeležje masakra u Račku i govorili na komemoraciji povodom ovog događaja u Štrpcu.\n15 Januara @ 18:30


Stavimo tačku na neravnopravnost - Glas Podrinja\nU sklopu ovogodišnje kampanje obeležavanja 1. decembra – Svetskog dana borbe protiv AIDS-A, predstavnici Zavoda za javno zdravlje Šabac su u saradnji sa predstavnicima Asocijacije Duga Šabac organizovali savetovanje i besplatno testiranje na HIV, u sredu u Karađorđevoj ulici (ispred stare robne kuće) u periodu od 10.00 do 12.00 časova.\nAktivnosti su organizovane pod pokroviteljstvom Nacionalne kancelarije za HIV/AIDS, odnosno Ministarstva zdravlja Srbije.\n-Pandemija HIV-om traje već 40 godina a i dalje je zdravstveni problem. Ovogodišnji slogan je „Da stavimo tačku na neravnopravnost, jer upravo ta neravnopravnost, ekonomska, društvena, pravna, kulturna je odraz zašto ne možemo planirane ciljeve da ispunimo. To su ciljevi da 90% osoba sa hiv-om saznaju svoj status, da bude potvrđen, da se odmah stave na ativirusnu terapiju. 20% ljudi još uvek ne zna da je hiv pozitivno – naglasio je prim. dr Nebojša Sofranić i dodao da je na teritoriji Mačvanskog okruga registrovan 71 potvrđen slučaj, a na teritoriji Šapca 32 slučaja (28 muškaraca i 4 žene).\nU okviru ove akcije deljen je i promotivni materijal. Ove godine na teritoriji Srbije registrovao je 13 novih slučajeva.\n-Po jučerašnjim podacima koje je iznela dr Danijela Simić šefica nacionalne kancelarije za HIV, tuberkulozu i polnoprenosive infekcije ove godine je ukupno bio 121 novootkriven slučaj HIV infekcije, u odnosu na prošlu godinu kada je bilo 59 novootkrivenih slučajeva. Međutim, ne smemo zaboraviti da je prošla godina bila godina kada je počeo i kovid te je smanjena mogućnost kako institucija, naročito kada su epidemiolozi u pitanju koji su nosioci prevencije hiva u Srbiji ali i određene organizacije civilnog društva koje nisu mogle da sprovode svoje aktivnosti baš zbog kovid pandemije – rekao je predsednik Upravnog odbora Asocijacije Duga Aleksandar Prica.\nPosle sedam godina rada na pripremama i pilotiranju Out Rich-a kao inovativnog međusektorskog metoda rada Asocijacija Druga je uspela da kod Ministarstva za rad, zapošljavanje boračka i socijalna pitanja dobije otvorena vrata za standardizaciju ovog međusektorskog i preventivnog metoda i već do aprila naredne godine mogla bi se očekivati prva preventivna međusektorska usluga.


Branko Brnović - Partizanopedia\nMlađi brat Dragoljba Brnovića, ponikao je u Budućnosti iz rodne Podgorice, za koju je u 4 sezone odigrao preko 100 takmičarskih utakmica i stekao status reprezentativca. U Partizan je prešao 1991. godine, i naravno, odmah zauzeo svoje mesto u startnih 11. Tri sezone je proveo sa crno - belima, sve vreme kao nezamenjivi prvotimac i jedan od ključnih igrača u veznom redu Partizanovog tima. Iz Partizana odlazi nakon duple krune, osvojene 1994. godine, a destinacija je bio španski Espanjol. Dres kluba iz Barselone nosio je 6 sezona, prve 4 bio je standardan, poslednje dve igrao je vrlo malo. Karijeru je završio 2000. godine, a čitavih 6 godina kasnije, u sezoni 2006/07, odlučio je da se privremeno vrati iz penzije i pomogne (uspešno) ekipi Koma u borbi za opstanak u najjačem rangu Crne Gore, u prvoj sezoni nakon osamostaljenja.\nNakon te sezone u ekipi Koma, Branko Brnović je započeo trnersku karijeru, i to na mestu pomoćnika selektore reprezentacije Crne Gore. 2011. godine, posle smene tadašnjeg selektora Zlatka Kranjčara, Brnović zauzima njegovo mesto i tu ostaje naredne 4 godine. Smenjen je decembra 2015. godine, a sledeći trenerski posao mu je bio u matičnoj Budućnosti, koju je trenirao u sezoni 2018/2019.\nBranko Brnović je rođen 8. avgusta 1967. godine, sa Partizanom je osvojio dve titule šampiona - 1993. i 1994. godine, te dva kupa - 1992. i 1994. godine. Za reprezentaciju Jugoslavije je odigrao 27 utakmica i postigao tri gola. Sa mladom reprezentacijom, osvojio je titulu svetskog šampiona 1987. godine.\n1991/92 28 1 8 1 2 0 38 2\n1992/93 30 6 9 3 - - 39 9\n1993/94 31 9 8 0 - - 39 9\nUkupno 89 16 25 4 2 0 116 20


Najmanje šest migranata ubijeno u pucnjavi u Libiji\nTanjug 9. oktobra 2021. 11:25\nTRIPOLI – Stražari u libijskom pritvorskom centru za migrante ubili su najmanje šest ljudi usred haosa u prepunom centru, rekli su danas zvaničnici UN-a.\nPrema Međunarodnoj organizaciji za migracije (IOM) pucnjava se dogodila u pritvorskom centru Mabani, zapadno od glavnog grada Tripolija, gde su vlasti ranije ovog meseca poslale 4.187 novih zatvorenika, od kojih su 511 žene i 60 dece, navodi AP.\nRanije ove nedelje, grupa migranata pokušala je da pobegne iz centra Mabani, ali ih je dočekalo „krajnje nasilje“, saopštila je Međunarodna humanitarna oprganizacija (MSF) kojoj je dozvoljena poseta centru.\nPrema saopštenju MSF-a, „dva puta se cula jaka pucnjava u neposrednoj blizni i doktori su bili svedoci neselektivnog premlaćivanja grupe muškaraca, koji su kasnije prisiljeni da uđu u vozila i odveženi su na nepoznato odredište“.\nOd više od 5.000 migranata koje je uhapsila libijska vlast ranije ovog meseca, prema IOM-u, bilo je 215 dece, više od 540 žena, od kojih je najmanje 30 bilo trudno.\nLibjske vlasti opisale su suzbijanje migranata kao bezbednonsnu operaciju protiv ilegalnih migracila i trgovine drogom.\nPentagon: Neuspešna proba hipersoničnog oružja\nPrva javna molitva petkom u Teheranu posle skoro dve godine\nKontrolno saslušanje o bezbednosnom sektoru u ponedeljak\nUkrajina uvodi oštrije mere protiv širenja Kovid-19\nEU lideri aplauzom ispratili Angelu Merkel


ANDREJA PAVLOVIĆ NOVI ČLAN STRUČNOG ŠTABA: FK BEŽANIJA ga je rado pozvao u svoj klub! | Happy BSC portal\nMladi Beograđanin Andreja Pavlović (22) postao je član stručnog štaba FK Bežanija zahvaljujući svom umeću u video-igri Football Manager.\nNaime, direktor FK Bežanija je pozvao Pavlovića da pomogne klubu kao analitičar, nakon što je u FM doveo tim do polufinala finala Lige šampiona u roku od 16 godina.\nTakođe je osvojio 10 uzastopnih titula u Superligi Srbije i šest Kupova.\n"Ne bih da se hvalim, ali sam svojevrsna legenda u svom FM univerzumu. Kontaktirao sam ih i pokazao i moje rezultate na FM i sugerisao da bih mogao da im pomognem jer volim statistiku. Nisam očekivao da će me pozvati. Posle prijateljskog razgovora sa direktorom on me pitao da li bih mogao da dođem u subotu na prvu utakmicu i vidimo kako će da prođe. Nisam mogao da verujem, bio sam šokiran kada su me pozvali", rekao je Pavlović za "Sportbible".\nBežanija je zbog finansijskih problema napustila Prvu ligu Srbije i ove sezone igra u najnižem, šestom rangu srpskog fudbala – Međuopštinskoj ligi Beograda.\nTrenutno su 12. u konkurenciji 14 ekipa sa svega osam bodova iz isto toliko utakmica. Pavlović je "debitovao" proteklog vikenda kada je Bežanija dobila "derbi začelja" protiv Dedinja sa 2:1, golom u nadoknadi vremena.


Srbija prva u Zrenjaninu - punog srca u četvrtfinale | Зрењанин\nSrbija prva u Zrenjaninu - punog srca u četvrtfinale\n01. јул 2019. 11:40:24\nŽenska košarkaška reprezentacija Srbije pobedom nad Belgijom 70:66 završila je grupnu fazu takmičenja D grupe Evropskog prvenstva u Zrenjaninu na prvom mestu i time obezbedila direktan plasman u četvrtfinale. Pred prepunom “Kristalnom dvoranom, ispred koje je sinoć ostalo i gledalaca koji nisu uspeli da dođu do ulaznice, naše reprezentativke su zabeležile i treću pobedu, nakon neizvesne utakmice i dramatične završnice.\nMeđu osam najboljih selekcija Evrope Srbija se našla potpuno zasluženo, iz utakmice u utakmicu u Zrenjaninu rastao je nivo igre, borbenosti i timskog kvaliteta, tako da je sinoć savladana i jedna od najboljih evropskih reprezentacija, koja u svom sastavu ima i zvanično najbolju igračicu u Evropi, Emu Meseman.\nPublika je nosila naše igračice do pobede i sjajnog rezultata u Zrenjaninu, a protiv Belgijanki najefikasnije su bile kapiten Jelena Bruks, sa 16 poena, koja je na kraju u poslednjoj sekundi utakmice postigla “trojku” sa polovine terena, potom Ana Dabović i Sonja Petrović sa po 13 i slavljenica, Nevena Jovanović, koja je 29. rođendan sinoć proslavila ubacivši 11 poena.\nSinoćnoj utakmici prisustvovao je i Njegova ekselencija ambasador Kraljevine Belgije u Srbiji Kun Adam, koji je meč pratio u društvu gradonačelnika Čedomira Janjića i njegovih saradnika. Ambasador Belorusije Valerij Briljov bio je uz svoje sunarodnjakinje tokom sve tri utakmice u Zrenjaninu, a utakmicu Srbija - Rusija, u petak uveče, pratili su sa tribina i ministar omladine i sporta u Vladi Republike Srbije Vanja Udovičić i ministarka sporta Republike Srpske Sonja Davidović.\nU Zrenjaninu su, uz košarkašice Srbije, u svakom trenutku bili i čelnici Košarkaškog saveza Srbije - predsednik Predrag Danilović, potpredsednici Igor Rakočević i Ana Joković, generalni sekretar Dejan Tomašević, kao i Nataša Kovačević, u svojstvu promoterke Evropskog prvenstva.


Insajder | Vučić: Ne sekirajte se zbog blokade RTS, neće biti upotrebe sile\nPredsjednik Aleksandar Vučić izjavio je danas, podovom blokade RTS od strane Saveza za Srbiju, da ne vjeruje da jedna mala grupa ljudi može da pomisli da nasiljem može da izazove nešto ozbiljnije.\n"Nemojte da se sikirate za blokadu RTS. Garantujem da niko neće biti ugrožen, da ćemo u skladu sa zakonom da postupamo, niti ima bilo kakvih opasnosti. Sačuvaćemo sve što je potrebno da se sačuva", rekao je Vučić novinarima na zajedničkoj pres konferenciji sa francuskom ministarkom odbrane.\nVučić je dodao da će se gledati da se ne primjenjuje nikakva sila, čak ni u skladu sa zakonom.\n"Imamo poverenja u Makrona"\nVučić je poručio danas da Srbija ima povjerenja u predsjednika Francuske Emanuela Makrona i izrazio zahvalnost Francuskoj zbog podrške našoj zemlji na evropskom putu.\nVučić je na konferenciji za novinare s ministarkom odbrane Francuske Florans Parli rekao da Srbija ne učestvuje u gotovo orkestriranoj kampanji protiv Makrona zbog nekih odluka u EU, odnosno odluke da se ne otvore pregovori o članstvu u EU sa Sjevernom Makedonijom i Albanijom.\nVučić je rekao da je prvi put, poslije 35 godina, jedan ministar odbrane Francuske u Beogradu.\nNavodeći da dvije zemlje imaju dobru saradnju, Vučić je istakao da će Srbija da čuva vojnu neutralnost, ali će da razvija sve bolje odnose sa Francuskom.


Predstavljamo vam najveću novosadsku dobrotvorku: Zahvaljujući ovoj ženi Novi Sad danas izgleda ovako – Moja Vojvodina\nPočetna / Vesti / Društvo / Predstavljamo vam najveću novosadsku dobrotvorku: Zahvaljujući ovoj ženi Novi Sad danas izgleda ovako\nTokom svog istorijskog razvoja, Novi Sad je imao mnogo faza. Osnovan je 1694. godine i kao takav, dugo je bio centar srpske kulture zbog čega je dobio ime „Srpska Atina“.\nMeđu najznačajnijim njenim zdanjima je „Zavedenije Marije Trandafil za srpsku pravoslavnu siročad“ u Novom Sadu gde se danas nalazi sedište Matice srpske kao i Biblioteka Matice srpske.\nJoš jedan izvanredan legat Marije Trandafil je „Zaklada Marije Trandafil za novosadske gimnazijske đake“ koja je za cilj imala obezbeđivanje učeničkih stipendija pod patronatom „Novosadske Velike Srpske Gimnazije“.\nTagoviglavna Marija Trandafil Moja Vojvodina Novi Sad Srpska Atina Vojvodina


NovaEnergija.net » Search Results » alibaba Search Results for “alibaba” – NovaEnergija.net\nKineski gigant u e-trgovini Alibaba za prvih devet sati na “Dan samaca” prodao je robu u vrednosti 158,31 milijardu juana (22,63 milijarde dolara\nTo je 25 odsto više u odnosu na prodaju u prvih devet sati na isti dan prošle godine.\n“Dan samaca”, kineski pandan američkom “Crnom petku” i “Sajber ponedeljku”, koji predsednik i glavni izvršni direktor Alibabe Danijel Čang promoviše kao 24-časovni onlajn šoping maraton od 2009. godine, beleži ubrzani rast s tendencijom da postane najveći maloprodajni događaj u svetu.\nAlibaba je prošle godine na svojim platformama na “Dan samaca” zabeležila prodaju vrednu 30 milijardi dolara, bacivši u senu 7,9 milijardi dolara ostvarenih u onlajn kupovinama na američki “Sajber ponedeljak”.\nProšlogodišnji rast prodaje na ovaj dan bio je 27 procenata, najniži u desetogodišnjoj istoriji tog događaja, što je nagnalo organizatore da potraže sveže ideje. Tako je ovogodišnji 24-časovni šoping maraton počeo nastupima američke pop zvezde Tejlor Svift i domaćih popularnih zvezda.\nAlibaba je saopštila da ove godine očekuje više od 500 miliona korisnika koji će učestvovati u ovom šoping događaju ili za oko 100 miliona više nego 2018.\nKinezi u Zadru žele da naprave hot-spot za svoju internet prodavnicu. S obzirom da je najveći nedostatak internet kupovine relativno dugo razdoblje od plaćanja do isporuke robe, Alibaba to želi da…\nŠta mislite, koliko bi vam trebalo rada i truda da vam je mesečni prihod milijardu dolara? S obzirom na preduzetničku klimu verovatno bi trebalo da rintate decenijama. Takvu je ludu…\nJedna od najvećih onlajn prodavnica, kineski „AliExpress“, počinje saradnju sa ruskim internet prodavnicama. Ruski proizvodi će se pojaviti na „AliExpressu“ 11. novembra, kada se u Kini održava tradicionalna onlajn rasprodaja.…\nUvođenje vodeće kineske platforme za mobilnu i onlajn naplatu “Alipej”, koju je kreirala “Alibaba grupa”, u Srbiji bi trebalo da počne da funkcioniše za nekoliko meseci, a očekuje se da…


Izvor: Beta, 25.12.2019.\nZamenik urednika informativnog programa Slobodne televizije Dragan Todorović kazao je danas da se ta televizija obratila Komisiji za zaštitu konkurencije, sa zahtevom da ispita slučaj poslovanja kompanije SBB.\nOni su zahtevali da se SBB ispita u pogledu „zloupotrebe dominantnog položaja i kartelskog organizovanja distributivne mreže, usled zabrane Slobodne televizije da pristupi delu tržišta“.\n„Na ovaj način SBB grubo krši slobodu medija u Srbiji, tako što koristi svoj dominantan položaj, da ignoriše preporuke REM-a i na taj način opstruiše našu televiziju, u nameri i obavezi da dođe do što većeg broja građana“, rekao je Todorović na konferenciji u Medija centru.\nGlavni i odgovorni urednik informativnog programa Slobodne televizije Predrag Lazarević podsetio je da je ta televizija podnela tužbu protiv SBB-a i kompanije Adria news, koja je vlasnik kanala N1, zbog „nepoštene tržišne utakmice i zatvaranje dela tržišta elektronskih komunikacija sa ciljem zloupotrebe dominantnog položaja“.\nLazarević je dodao da je ta televizija dobila dozvolu Regulatornog tela za elektronske medije (REM) za televizijsko emitovanje, ali da je nisu ostvarili jer od Telekoma nisu dobili odgovor, dok je SBB odbio saradnju sa tom televizijom.\n„Nezavisni sudski veštak je utvrdio da je visina nastale štete, usled onemogućavanja emitovanja našeg programa i plasiranja programskih sadržaja putem distributivne mreže SBB-a u periodu od 4. novembra, kada smo postali vlasnici dozvole REM-a do danas iznosi 328 miliona 256 hiljada 724,48 dinara“, podsetio je on.\nLazarević je dodao da će ta televizija preko suda zahtevati da im taj iznos bude isplaćen „na ime nanete štete“, kao i da će zahtevati da im kompanija SBB pruži model saradnje koji ima sa kompanijom Adria news, koja je vlasnik kanala N1.\nSlobodna televizija počela je sa radom 13. aprila 2019. godine, a uspostavila je saradnju sa Kraljevačkom televizijom (KTV) preko koje distribuira program.\nOd početka decembra i dijaspora je u mogućnosti da prati program te televizije preko distributera „TeslaVision“.


Brisanje Tatona - Saša Ilić - Peščanik\nPre mesec dana je Viši sud u Beogradu doneo prvostepenu presudu Rastislavu Diniću, Nemanji Poleksiću i Marku Nikoliću, osudivši ih na godinu dana zatvora, uslovno na tri godine. Oni su osuđeni na osnovu tužbe “srpskog Majkla Mura”, režisera Borisa Malagurskog, autora dokumentarnog filma “Pretpostavka pravde”, u kome se pozabavio “drugačijim viđenjem” ubistva francuskog navijača Brisa Tatona 17. septembra 2009, na Obilićevom vencu u Beogradu, neposredno pred fudbalsku utakmicu Partizan – Tuluz. Za ovaj zločin pred Apelacionim sudom u Beogradu osuđena je grupa od 14 huligana, navijača Partizana, najpre na ukupno 240 godina, da bi im početkom 2012. kazna bila prepolovljena. U septembru iste godine Malagurski je podneo krivičnu prijavu protiv dvanaest članova internetskog foruma Parapsihopatologija zbog navodno organizovanih pretnji po život i ličnu i profesionalnu bezbednost. Budući da se nedavna presuda forumašima poklopila sa objavljivanjem spiskova protiv “neprijatelja srpstva” i sa otvorenim pozivima na linč Žena u crnom koji je uputio portparol Antiterorističke jedinice srbijanskog MUP-a, nacionalno osvešćena intelektualna elita je iskoristila priliku da izjednači ove događaje i trojicu forumaša stavi u isti rang sa delovanjem nacionalističkih aktivista. U svemu tome, brutalno ubistvo Brisa Tatona u centru Beograda ostalo je kao marginalna činjenica, koju je film “Pretpostavka pravde” zaista izmestio iz fokusa, favorizujući tezu o nevinosti ubica i instrumentalizaciji srpskog pravosuđa od strane zapadnih sila. Ovo su dve ključne činjenice na kojima je dvadesetpetogodišnji Malagurski zasnovao svoj filmski opus, koji je relativno brzo prepoznat na stranicama “Politike” kao delo “režiserskog vunderkinda”. Ovakve pohvale nisu tako olako izrečene ranije ni u slučajevima pojave režisera Borisa Mitića, ni pisca Vladimira Kecmanovića. No u svakom slučaju, Malagurski je brzo nadrastao ove zvezde “Politike” i postao zaštitni znak srpske borbe za “drugačiju istinu”.


Skuplja struja za 3,9 odsto - Glas Zaječara\nHome Društvo Skuplja struja za 3,9 odsto\nElektrična energija za domaćinstva od juče je skuplja za 3,9 odsto.\nTo će račune za prosečnu mesečnu potrošnju od 300 do 450 kilovat-sati struje uvećati za 100 do 150 dinara. Ministar energetike Aleksandar Antić najavio je poskupljenje struje prošlog meseca, objavio je RTS-u.\nOn je tada naveo da struja za industriju neće poskupljivati. Rekao je da cena struje nije menjana duže od dve godine. Stručnjaci procenjuju da poskupljenje struje neće povući rast drugih cena jer važi samo za domaćinstva.\nPrethodni tekstPredstava „Petra“ u Zvezdara teatru\nNaredni tekstFutsal: Timok poražen od lidera u Leskovcu


Besplatno posmatranje neba sa platoa Opservatorije\nAstronomsko društvo „Novi Sad” počelo je sa jesenjim besplatnim programima predavanja i projekcija filmova, kao i posmatranja neba. Tako će Novosađani, između ostalog, u subotu 22. septembra biti deo međunarodne akcije posmatranja Meseca.\nPredsednik ADNOS-a Dušan Mrđa kaže da je program počeo pre nekoliko dana projekcijom „Septembarsko nebo” i predavanjem Ratka Miljkovca.\n- U četvrtak će u 20 sati u prostorijama Planetarijuma biti održana projekcija naučno-popularnog filma pod nazivom „Beyond the darkness” iz serijala „Through the wormhole” sa Morganom Frimenom kao naratorom. Ako vremenski uslovi dozvole, posle projekcije će biti organizovano posmatranje nebeskih pojava sa platoa kod Opservatorije - priča Mrđa, dodajući da bi svakog četvrtka do kraja godine trebalo da bude zanimljivih programa.\nPrema njegovim rečima, plan je da u tim danima budu organizovana predavanja iz astronomije, kao i astonautike, odnosno da se prikazuju popularni dokumentarni filmovi sa ovom tematikom. Vrata su otvorena za sve zainteresovane Novosađane, koji svoj dolazak ne moraju da prijavljuju unapred.\n- Ukoliko dođe do neke od zanimljivijih astronomskih pojava, kao što su prolasci kometa ili meteorske kiše i slično, biće i posebnih okupljanja na Tvrđavi. Trudimo se da propratimo sva dešavanja na nebu, a Novosađani pokazuju veliku zainteresovanost i svake godine ih ima u sve većem broju. Mnogi od njih čak nisu ni znali da su projekcije, predavanja ili posmatranja neba besplatna - kaže Mrđa.\nNovosadski planetarijum i opservatorija su jedni takvi objekti u Srbiji sem Beograda i tek u poslednjih nekoliko godina su aktivnošću ADNOS-a građani počeli da posećuju predavanja i učestvuju na zajedničkim skupovima posmatranja pojava u svemiru. ADNOS je tako od ove godine pokrenuo i posebnu Novosadsku školu astronomije i već je završila sa radom jedna grupa od 35 polaznika, a kroz nekoliko dana predavanja počinju i za novu grupu.\nPored planiranih programa, tokom jeseni će planetarijum i opservatoriju obilaziti i učenici osnovnih škola u organizovanim posetama.


Most koji se svake godine iznova gradi, pa kasnije ruši – ASinfo Portal\nMost koji se svake godine iznova gradi, pa kasnije ruši\nReka Mekong se nalazi u istočnoj Kambodži, a iznad nje većinom godine se prostire most od bambusa, koji i nije tako stabilan.\nIpak, most se ne nalazi na ovom mestu tokom cele godine već samo u letnjim mesecima.\nZahvaljujući suši tokom letnjih meseci i čim se nivo reke smanji lokalci počinju gradnju mosta. Čim počnu kiše, lokalci se ponovo aktiviraju i ruše most, tačnije rastavljaju ga. Skupalju jednu po jednu trsku i uredno slažu jer će im one svakako biti potrebne za nešto drugo. To čine prvenstveno jer reka kreće da buja i postaje divlja, a bambus nije dovoljno jak da to izdrži. Kada ponovo nadođe suša, most se ponovo gradi i tako u krug.\nTrske se oslanjaju na reku, a zatim se postavlja jedan poseban sloj koji se proteže od jedne do druge obale. Pešaci nemaju problem da pređu preko mosta, a to mogu činiti i lakša vozila i manji automobili.\nIpak, bambusov most nalazi se ovde decenijama, ali ovo mu je možda poslednja godina na ovom mestu zato što se dva kilometra niže gradi most od 800 metara koji može izdržati težinu vozila i do 30 tona za razliku od tradicionalnog „rasklopljivog“ bambusa.


Srbija neće uvoditi sankcije protiv Rusije - 13.02.2015, Sputnik Srbija\nSrbija neće uvoditi sankcije protiv Rusije\nSrbija neće uvoditi sankcije protiv Rusije. Politički odnosi između dve zemlje se uspešno razvijaju, na visokom i kvalitetnom nivou, izjavio je danas na... 13.02.2015, Sputnik Srbija\npolitika, vesti, rusija, svet, srbija\n13:30 13.02.2015 (Osveženo: 16:19 05.10.2015)\n© Sputnik / Aleksandr Natruskin / Uđi u foto-galerijuSlavenko Terzić\nSrbija neće uvoditi sankcije protiv Rusije. Politički odnosi između dve zemlje se uspešno razvijaju, na visokom i kvalitetnom nivou, izjavio je danas na konferenciji za štampu, posvećenoj predstojećem Danu državnosti Srbije – 15. februaru, srpski ambasador u Moskvi Slavenko Terzić.\n"Dobro je poznato da se Srbija nije pridružila sankcijama protiv Rusije i da to ni neće uraditi. Ponovio sam to više puta i ponoviću još jednom — odnosi dveju zemalja se zasnivaju na dubokom prijateljstvu naroda i razvijaju se u duhu bliske saradnje i međusobnog poverenja", rekao je on.\nPriključivanje Srbije „Turskom toku" zasad je na nivou ideje, nema ničeg konkretnog, rekao je Terzić dodavši da nema jasnog projekta ovog gasovoda i da je o tome razgovarao sa Aleksejem Milerom, prvim čovekom Gasproma.


Drustvo Архиве - Страница 30 од 317 - Moj Bar\nKroz Sozinu prošlo skoro 100 hiljada vozila\nKroz tunel Sozina je u periodu od 23. do 29. jula prošlo 99,07 hiljada vozila, većinom automobila. Prema podacima sa sajta Monteputa, koji gazduje Sozinom, od početka ove godine tunel je opslužio 1,35 miliona vozila. U čitavoj prošloj godini kroz tunel je prošlo 1,93 miliona vozila, u 2019. njih 2,83 …\nZavod za zapošljavanje Crne Gore nastavlja sa realizacijom programa za nezaposlene sa evidencije\nKroz četiri programa Zavoda za zapošljavanje Crne Gore biće angažovano ukupno 1.138 nezaposlenih sa evidencije – odlučeno je na sjednici Upravnog odbora ZZZCG. Zavod će objaviti tri konkursa za izbor izvođača koji su voljni da u narednom periodu nezaposlenima sa evidencije omoguće usavršavanje kroz radni angažman. Konkursi za dva programa …\nProšle nedjelje inspekcije Uprave za inspekcijske poslove (Inspekcije CG) su izvršile ukupno 1.655 inspekcijskih pregleda i utvrdile 51 nepravilnost, od čega su najviše nepravilnosti utvrdile Turistička i Tržišna inspekcija, dok je Zdravstveno-sanitarna inspekcija utvrdila jedan slučaj nepoštovanja rješenja o samoizolaciji. Za počinjene prekršaje, inspektori su izdali 48 prekršajnih naloga u …\nEurodizel i lož ulje pojeftiniće od ponoći po cent, dok se cijene benzina neće mijenjati, saopšteno je iz Ministarstva kapitalnih investicija. Cijena eurodizela i lož ulja će u narednih 15 dana iznositi 1,2 eura, odnosno 1,18 eura. Eurosuper 95 i 98 koštaće kao i do sada 1,38 eura, odnosno 1,42 …\nDržavni sekretar u Ministarstvu zdravlja Aleksandar Sekulić rekao je da svako ko to želi na portalu e-zdravlje može preuzeti digitalnu kovid potvrdu. Oni koji nijesu u mogućnosti da to urade onlajn, mogu otići do kovid punkta ili izabranog doktora. On je u Jutarnjem programu TVCG kazao da će se na …\nRegistrovano još 165 slučaja koronavirusa u CG, 14 u Baru\nLaboratorije Instituta za javno zdravlje Crne Gore (IJZCG), druge javne i privatne laboratorije koje se bave dijagnostikom infekcije novog koronavirusa su tokom jučerašnjeg dana (subota 31.07.2021. godine) završile analizu i IJZCG dostavile rezultate za 3.019 uzoraka na novi koronavirus. Ukupno je dijagnostikovano 165 novopozitivnih slučajeva infekcije koronavirusom i to: 130 …\nSocijalno najugroženijima po tri litra ulja\nKorisnicima materijalnog obezbjeđenja i penzionerima sa najnižom penzijom biće dodiljeno po tri litra ulja, saopšteno je iz Ministarstva finansija i socijalnog staranja (MFSS). Navodi se da je taj resor nakon analize donio odluku da se ulje dodijeli dvijema grupama, prenosi Mina. “Korisnicima materijalnog obezbjeđenja, 8.164 korisnika, penzionerima sa najnižom penzijom, …\nOd 24 opštine u Crnoj Gori čak u 21 je u prvih pet mjeseci registrovan negativan prirodni priraštaj. U tom periodu jedino je u Budvi, Podgorici i Rožajama broj rođenih bio veći od broja preminulih, pokazuju najnoviji preliminarni podaci Uprave za statistiku (Monstat). Prema statističkim podacima veći broj je i …\nProgram Barskog đira od 02. do 08.08.2021.god\nU Crnoj Gori je u posljednja 24 sata registrovano 145 slučajeva koronavirusa, na 2.343 analizirana uzorka. Prisustvo virusa zabilježeno je kod 132 građana i 13 turista. Najviše novih slučajeva registrovano je u Budvi (33) i Podgorici (30). Slijede Nikšić (14), Herceg Novi (14), Cetinje (14), Kotor (13), Bar (11), Tivat …


Srećan vam Svetski dan najveće Vučićeve sramote - Naša Borba\nSrećan vam Svetski dan najveće Vučićeve sramote\nPoslednjih deset godina Srbija je drastično nazadovala u pogledu slobode medija, a o tome svedoče i međunarodni izveštaji. Današnji Svetski dan slobode medija naša zemlja dočekuje u, prema ocenama domaćih udruženja novinara, medijskom mraku, a sam položaj medijskih radnika je loš, i pored ugrožene ekonomske egzistencije i loših uslova rada, suočavaju se i bezbednosnim rizicima, poput pretnji, verbalnih napada ili čak i hapšenja, kakav je bio slučaj sa novinarkom portala Nova.rs Anom Lalić 2020. godine.\nOvogodišnji izveštaj Reportera bez granica o medijskim slobodama stavio je Srbiju na 79. mestu od 180 zemalja u svetu. Iako je Srbija u poređenju sa prethodnom godinom napredovala za više od deset mesta, naša zemlja se i dalje nalazi na spisku „problematičnih“. Srbija je na ovoj skali najgora od svih bivših država SFRJ, a u regionu je od nas jedino gora Albanija.\nTakođe, u izveštaju Amnestija (Amnesty International) za 2021. godinu su kontatovani napadi vlasti i provladinih medija na novinare i nevladine organizacije. Tako se u tom izveštaju precizira da je u avgustu, kada su vlasti intenzivirale tu kampanju, čak 70 nevladinih organizacija i nezavisnih medija zatražilo pomoć Ministarstva za ljudska prava.\nOdnos vlasti i režimskih medija prema nezavisnim novinarima\nREM – rijaliti programi i „rezervisana frekvencija“\nBezbednosni rizici – od hapšenja do pretnji\nTeška materijalna situacija novinara u Srbiji\nU kakvom stanju naša zemlja dočekuje Svetski dan slobode medija, možemo videti ne samo u saopštenjima domaćih novinarskih udruženja, već i u praksi, ali i ponašanju pojedinih predstavnika vladajuće koalicije, ali i odnosa predsednika Srbije Aleksandra Vučića prema pojedinim novinarima.\nNije nepoznato srpskoj javnosti da je predsednik Srbije poslednjih nekoliko godina na konferencijama za novinare pojedine medijske kuće nazivao „američkom televizijom“ ili „tajkunskim medijima“. U svojim obraćanjima bi tako i „slučajno“ mešao imena novinara koji se predstave pa bi tako Željko Veljković sa Njuzmaks Adrije postao „Živko sa N1“.\nGrađani imaju prilike da konferencijama predstavnika vlasti slušaju i naručena pitanja prorežimskih medija, a u koja se koriste i za obračun sa nezavisnim medijima u Srbiji. Napadi na medijske kuće nisu nepoznati ni u zakonodavnom telu – Skupštini Srbije. Pa je od vladajućih poslanika, posebno došla do izražaja poslanica Srpske napredne stranke (SNS) Biljana Pantić Pilja koja je na sednici Skupštine Srbije nazvala televiziju N1 i Nova S „antisrpskim medijima, domaćim izdajnicima i stranim plaćenicima“.\nSvetski dan slobode medija, Srbija dočekuje sa medijskim sadržajem koji je preplavljen rijaliti programima, gde se učestalo prikazuje verbalno i fizičko nasilje, kao i govor mržnje, koji se građanima prikazuje sa nacionalnih frekvencija.\nNa zahtev pojedinih građana i organizacija da se ovakvi sadržaji koji promovišu nasilje i govor mržnje ograniče ili ukinu, za pojedine nadležne ovo predstavlja „cenzuru i ugrožavanje slobode medija“.\nTome u prilog govori i tvrdnja članice Regulatornog tela za elektronske medije Olivere Zekić iz 2019. godine kada je navela da je moguće ukinuti rijaliti programe, ali da je to urađeno samo u Severnoj Koreji.\nPoslednjih nedelja u javnosti je ponovo pokrenuto pitanje dodele nacionalnih frekvencija, nakon što je Savet Regulatornog tela za elektronske medije raspisao javni konkurs za dodelu četiri dozvole za korišćenje televizijske frekvencije sa nacionalnom pokrivenošću, koje u ovom trenutku imaju TV Pink, Hepi, B92 i Prva. Međutim, nejasno je zašto je peta frekvencija, koju ju koristila TV Avala, upražnjena već osam godina, iako donosi novac državi.\nOlivera Zekić Foto:FoNet/Milica Vučković\nOlivera Zekić, predsednica Saveta REM-a, ranije je za „Novu“ rekla da postoji mogućnost dodele i te pete dozvole, ali da se sada ne razmatra.\nOvo je pokrenulo i spekulacije da se država odriče tog novca jer ne želi da frekvenciju dodeli medijima poput televizije N1 i Nova S, koje su zainteresovane za dobijanje nacionalne frekvencije.\nJedna od verzija o kojoj se u poslednje vreme često govori je da se dozvola čuva za drugi medij u stranom vlasništvu, koji pak nije kritičan prema vlasti i koji priprema svoj TV kanal.\nNezavisni novinari u Srbiji suočeni su i sa bezbednosnim rizicima u svom radu, od pretnje do verbalnih ili fizičkih napada,pa i do hapšenja.\nSrpskoj javnosti i dalje je poznat slučaj novinarke portala Nova.rs Ane Lalić koja je uhapšena 2020. godine zbog izveštavanja o neadekvatnoj medicinskoj opremi u bolnici u Novom Sadu.\nPripadnici Ministarstva unutrašnjih poslova su 1. aprila 2020. godine izvršili pretres stana novinarke Ane Lalić i tom prilikom konfiskovali deo njene opreme za rad. Ona je smeštena u pritvor, zbog sumnje da je objavom članka navodno izazvala paniku i nemir, a puštena je 2. aprila i kirivčna prijava protiv nje je odbačena.\nNovosadski novinar Dinko Gruhonjić godinama se suočava sa pretnjama, a poslednjim pretnjama bio je izložen nedavno, ovaj put su bili izloženi i njegovi članovi porodice – deca, supruga i sestra.\nAna Lalić. Foto: Privatna arhiva\nNaime, 25. aprila osoba koja se predstavila kao Srbin i četnik, putem Fejsbuka je u više navrata uputila pretnje Gruhonjiću i članovima njegove porodice najvulgarnijim izrazima, optužujući ga da je „izdajica“.\nNedavno je pretnjama bila izložena i Isidora Kovačević, glavna i odgovorna urednica Podrinskih. Ona je dobila preteću poruku, nakon što je na društvenim mrežama objavila fotografije funkcionera SNS-a i bivšeg narodnog poslanika Aleksandra Peranovića, koji je istovremeno direktor Fonda PIO Šabac i nalazi se na čelu šabačkog hipodroma, uz komentar „kad ti stranka bira društvo“.\nGlavnoj i odgovornoj urednici Podrinskih su i ranije upućivane pretnje, između ostalog i „da je potreban metak njoj i njenoj porodici“. Takođe, u decembru prošle godine Šabac je bio izlepljen poternicama kojima se tražila glava novinarke. Ni u jednom slučaju niko nije odgovarao.\nSindikat je podsetio da većina novinara i medijskih radnika u Srbiji prima malu, često minimalnu zaradu, da, rade dva posla, imaju lako raskidive ugovore o radu, ili ih uopšte nemaju, mnogima prekovremeni rad nije plaćen, ne mogu da koriste zakonsko pravo na bolovanje i godišnji odmor, a da poslodavci u privatnim medijima zabranjuju i na svaki način obesmišljavaju sindikalno udruživanje.\nNovinari u Srbiji nalaze se i u teškoj ekonomskoj poziciji, a u prilog tome govore i istraživanja pojednih udruženja.\nSindikat novinara Srbije (SINOS) je povodom 1. maja, Međunarodnog praznika rada pozvao sve sindikate u medijima da formiraju zajedničku mrežu sa ciljem da se obezbedi bolji i sigurniji položaj novinara i medijskih radnika.\nSindikat je tom prilikom naveo da većina novinara i medijskih radnika u Srbiji prima malu, često minimalnu zaradu, da, rade dva posla, imaju lako raskidive ugovore o radu, ili ih uopšte nemaju, mnogima prekovremeni rad nije plaćen, ne mogu da koriste zakonsko pravo na bolovanje i godišnji odmor, a da poslodavci u privatnim medijima zabranjuju i na svaki način obesmišljavaju sindikalno udruživanje.\nKada se govori o frilens novinarima, nedavno istraživanje Nezavisnog udruženja novinara Srbije (NUNS) pokazalo je porast društveno-ekonomskih problema novinara i medijskih radnika u Srbiji, a njih 56 odsto je zadovoljstvo visinom primanja.\nTi novinari imaju niske i neredovne zarade, nizak stepen zadovoljstva svojim radnopravnim i društveno-ekonomskim položajem, a neretko su nosioci rizika poslovanja. Svetski dan slobode medija 3. maj ustanovljen je odlukom Generalne skupštine UN, kako bi se podsetile vlade država da su dužne da poštuju i podržavaju pravo na slobodu izražavanja zagarantovano članom 19 Univerzalne deklaracije o ljudskim pravima.\nPrethodni tekstSLOVAČKO MINISTARSTVO: Tražićemo izuzeće od embarga EU na rusku naftu\nSledeći tekstPOČELO JE: U Danskoj planirano uništenje više od milion doza vakcina protiv kovida


Novi poreski zakon pustoši gradske budžete | Kamatica\nPočetna > tekst > Novi poreski zakon pustoši gradske budžete\nNovi poreski zakon pustoši gradske budžete\nIzvorKamatica, Tanjugbiz, B92\nTekst objavljen: 30.05.2013 14:30\nNovi Sad će, nakon juče usvojenog seta poreskih zakona, ostati bez milijardu i po dinara u budžetu, dok će isti zakon Suboticu ostaviti uskraćenu za 260 miliona dinara.\nZbog novih poreskih zakona, Novi Sad će ostati bez blizu 160 miliona dinara mesečnih prihoda, a kada se na to doda i 400 miliona na ime odštete ATP "Vojvodini", gradski budžet ove godine biće kraći za dve milijarde dinara.\n- Rebalansom budžeta, koji će zbog novih poreskih zakona morati da bude sproveden već za mesec dana, sigurno će biti obuhvaćeno i povećanje firmarina i zakupa javnih površina, koje su u prethodnom periodu bile umanjene ili ukinute - kaže ekonomista Predrag Boljević, i dodaje da će sigurno biti smanjeni transferi javnim preduzećima.\nSa druge strane, na osnovu izmena seta poreskih zakona Subotica će u ovoj godini izgubiti 260 miliona dinara, dok će na godišnjem nivou ubuduće biti uskraćena za oko 450 miliona dinara, izjavio je gradonačelnik Subotice Modest Dulić.\nKomentarišući efekte novih poreskih mera usvojenih u Skupštini Srbije, Dulić kao najznačajniji ističe negativan efekat koji će na budžete lokalnih samouprava imati izmene Zakona o porezu na dohodak građana, u delu koji se odnosi sa jedne strane na smanjenje poreza na zarade sa dosadašnjih 12 na 10 odsto, a sa druge strane na povećanje neoporezivog dela zarade na 11.000 dinara.\n- S obzirom na to da veći deo sredstava koji se naplati po ovom osnovu predstavlja prihod lokala, izvesno je da će i Grad Subotica ostvariti manje prihode u ovoj godini u odnosu na plan - rekao je Dulić.\nKao posebno otežavajuću okolnost, naveo je da se lokalna samouprava nalazi na polovini budžetske godine.\nDulić je takođe naglasio da se nove mere "teško mogu obrazloziti uštedom za poslodavce", jer se po njegovom mišljenju paraleno sa rasterećenjem u delu poreza na zarade vrši povećanje izdvajanja doprinosa za obavezno penzijsko osiguranje, odnosno stopa doprinosa za obavezno penzijsko osiguranje povećava se sa 22 na 24 odsto.\n- Ako smanjite poreze, a povećate doprinose, niste olakšali poslovanje privrednicima. Vlada bi više pažnje trebalo da posveti merama koje se odnose na privlačenje novih direktnih stranih investicija, jer je otvaranje novih radnih mesta uslov ne samo za veće prihode države, već i za bolji život - rekao je Dulić.\ngradski budžet smanjenje budžeta novi sad Subotica modest dulić budžet porezi oporezivanje zakon o porezu


Ekonomija - datum: 2020-09-22 U POVJERLJIVIM IZVJEŠTAJIMA AMERIČKOG ODJELJENJA ZA BORBU PROTIV FINANSIJSKOG KRIMINALA I UPLATE BIVŠEG VLASNIKA KAP-A\nOleg Deripaska Deripaska sumnjivim parama kupio imovinu na Platamunima? Procureli američki dokumenti pokazuju da je najmanje tri milijarde dolara prebačeno putem Expobanke u vezi s poslovanjem Deripaske između 2002. i 2016. godine. Ovi transferi prijavljeni su kao sumnjivi Odjeljenju američkog trezora (FinCEN) koje se bavi sprečavanjem finansijskog kriminala. Dio tog novca navodno je završio i u Crnoj Gori\nU povjerljivim izvještajima odjeljenja američkog trezora (FinCEN) koje se bavi sprečavanjem finansijskog kriminala, pominju se i sumnjive transakcije od tri milijarde, koje se povezuju sa bivšim vlasnikom Kombinata aluminijuma Podgorica (KAP) Olegom Deripaskom. Prema podacima Baltičkog centra za istraživačko novinarstvo (Re:Baltica) dio tog sumnjivog novca moguće da je završio u Crnoj Gori, preko kupovine imovine na Platamunima, gdje Deripaska ima luksuzni kompleks.\nDa je Deripaska imao sumnjive transakcije pokazuje dokumentacija obrađena u okviru istraživanja pod nazivom „FinCEN” dosijei, koju je objavio Međunarodni konzorcijum istraživačkih novinara (ICIJ), u zajedničkom istraživanju sa BuzzFeed-om, ali i sa nekoliko partnerskih novinarskih organizacija širom svijeta.\nBaltički centar za istraživačko novinarstvo (Re:Baltica) je u saradnji sa Mrežom za afirmaciju nevladinog sektora (MANS) istraživao podatke iz dokumenata o transakcijama koje se tiču Deripaske.\nUtvrđeno je da je od 2002. godine Deripaska koristio malo poznatu letonsku banku Expobank, koja se nekada zvala LTB banka, da bi prebacio milijarde dolara za svoja preduzeća. Preko mreže korporacija, kako se navodi u tekstu, mogla su da se izvrše plaćanja lobista u Vašingtonu, kao i kupovina privatnih aviona, kancelarije i kuće u Njujorku, ali i nekretnina u Crnoj Gori. Objelodanjeni američki dokumenti pokazuju da je najmanje tri milijarde dolara prebačeno putem Expobanke u vezi s poslovanjem Deripaske između 2002. i 2016. godine. Ovi transferi prijavljeni su kao sumnjivi Odjeljenju američkog trezora (FinCEN) koje se bavi sprečavanjem finansijskog kriminala. Smatrali su da su te transakcije sumnjive i da je porijeklo novca nejasno, da su transakcije često uključivale misteriozne kompanije i da je novac poslan preko Letonije, koja je u to vrijeme smatrana „jurisdikcijom visokog rizika”. Jedna od kompanija koja se pominje u sumnjivim transakcijama, a koja se povezuje sa Deripaskom, ima nekretnine u Kotoru, u naselju Platamuni. Radi se o luksuznom stambenom kompleksu sa bazenom i platformom za slijetanje helikoptera. U istraživanju „Re:Baltica” se navodi da se u blizini tog luksuznog kompleksa nalazi i velika imovina, koja se, moguće, povezuje sa ruskim oligarhom. Na toj lokaciji u planu je izgradnja hotela sa pet zvjezdica, luksuznih vila, restorana i spa- centra. Obje nekretnine bile su u indirektnom vlasništvu kompanije Tangril Equities Limited (2019. godine promijenila je ime u Advante Management Corp.), koja je nekada imala račun u Expobanci. Nemoguće je utvrditi ko je posjedovao „Tangril” jer se radi o ofšor firmi registrovanoj na Britanskim Djevičanskim ostrvima. Deripaska nije komentarisao pitanje novinara da li je on stvarni vlasnik „Tangril Equities Limited”, niti druga poslata pitanja u vezi transfera novca. Ipak, u istraživanju je zaključeno da je račun „Tangril Equities Limited” korišten za prenos novca ka nekoliko drugih kompanija povezanih s Deripaskom. Vl.O.\nMeđu klijentima i Saviris\nFinCEN-ovi dokumenti takođe pokazuju da su među klijentima Expobanke bili egipatski milijarder Naguib Saviris, šef Oraskom Grupe, kao i ruski oligarh, Sulejman Kerimov, koji je bio na američkoj sankcionoj listi.\nFrancuske vlasti Kerimova su optužile za utaju poreza, nakon što je u Francusku nosio kofere punjene stotinama miliona eura za kupovinu vila. Naguib Saviris je brat Semiha Savirisa, egipatskog biznismena, koji je dobio crnogorsko državljanstvo i koji ima poslove u Crnoj Gori.\nKažnjeni sa 105.000 eura\nUprkos ovim slučajevima i čestim spominjanjima u izvještajima FinCEN-a, Expobank u Letoniji nije puno pominjana u štampi, navodi se u istraživanju. Letonski regulatori su dva puta novčano kažnjavali banku zbog nedovoljne pažnje - 2014. godine evidentirano je samo upozorenje, a godinu dana kasnije morali su da plate 105.000 eura kazne. Postupci Regulatorne akcije poklapali su se s međunarodnim pritiskom da se u Letoniji pojača nadzor nad bankarskim sektorom.\n”Račun „Tangril Equities Limited” korišten za prijenos novca ka nekoliko drugih kompanija povezanih s Deripaskom\nStali u Sopovu zaštitu


To će omogućiti lokalnim kanalima prodaje da direktno komuniciraju sa "Samsungom" uz pružanje individualne podrške i prilagođenih rešenja, što će približiti brend tržištu i kupcima.\nPredstavništvom "Samsung elektroniks Adriatik" upravljaće Dal-Jae Kim koji je prethodno vodio poslovanje u regionu na poziciji direktora predstavništva "Samsung elektroniksa" u Beču, navedeno je u saopštenju "Samsunga".\n"Ostvarili smo značajan razvoj kako u regionu, tako i na tržištu Srbije, posebno u poslednjih nekoliko godina koje su predstavljale veliki izazov, pa je na osnovu toga restrukturiranje bilo logičan korak koji omogućava "Samsungu" da jednostavnije sarađuje sa prodavnicama, što kao konačni rezultat ima približavanje brenda tržištu i potrošačima", izjavio je Dal-Jae Kim komentarišući formiranje "Samsung elektroniks Adriatika".\nU isto vreme, "Samsung elektroniks Adriatik" nastaviće da sarađuje sa svojim dugogodišnjim partnerima i održavaće izvanrednu saradnju razvijenu tokom prethodnih godina.\n"Drago mi je da stvaranje 'Samsung elektroniks Adriatik' otvara vrata za dalji razvoj našeg poslovanja i da će mnogi stručnjaci iz Srbije imati mogućnost da razviju svoje karijere u Samsungu", izjavio je Vlado Gođevac, direktor za Srbiju i Crnu Goru.


Čile izdaje prvi svetski pasoš za negativne na kovid 19 - Sputnjik Srbija\n05:15 22 Oktobar 2020\n09:45 21.04.2020 (osveženo 09:49 21.04.2020) Preuzmite kraći link\nTaj specijalni pasoš omogućio bi svima koji su se oporavili od korona virusa ili su testirani na prisustvo antitela da se vrate na posao i zemlji pomognu da se otvori, prenosi Tanjug pisanje Vašington Posta.\nPaula Daza, predstavnica čileanskog Ministarstva zdravlja, rekla je da više od 4. 600 ljudi već ima pravo na taj specijalni pasoš.\n„Upravo ti ljudi su oni koji mogu najviše da pomognu zajednici, jer ne predstavljaju rizik“, rekao je ministar zdravlja Džeime Manjalić najavljujući taj dokument.\nDrugi deo zvaničnika u Čileu podseća na najprostiju činjenicu da je u Južnoj Koreji prijavljen 141 ponovo oboleli slučaj korona virusa.\nUprkos toj činjenici Čileanci mogu da s prijave za pasoše i da se testiraju na antitela i ako nisu pokazali simptome bolesti da dobiju taj specijalni dokument.\npasoš, virus korona, Čile


Nijedno poglavlje ne može biti otvoreno pre otvaranja poglavlja 23 i 24, a Srbija je pozvana da radi na pregovaračkoj poziciji za poglavlja 14 i 21, koja se odnose na transport, rečeno je u Pregovaračkom timu Srbije.\nPregovarački tim je tako objasnio izjavu ministarke građevinarstva, saobraćaja i infrastrutkure, Zorane Mihajlović, da je od Holandije, koja predsedava EU, stigla zvanična informacija da je Srbija spremna da otvori još dva poglavlja - 14 - Transportna politika i 21 -Transevropske mreže.\nŠefica tima, Tanja Miščević, navodi da ništa ne može biti otvoreno pre poglavlja 23 i 24, a da je Srbija za poglavlja 14 i 21 dobila poziv da radi na pregovaračkoj poziciji.\n"Sad nas čeka posao da svoj plan za preuzimanje svih preostalih obaveza iz usklađivanja predstavimo EU kroz pregovaračku poziciju", istakla je Miščević.\nMinistarka zadužena za evropske integracije, Jadranka Joksimović, izjavila je da Srbija u procesu evropskih integracija ne traži političke ustupke, već je fokusirana na ispunjavanje kriterijuma, što će rezultirati harmonizacijom sa pravnim tekovinama i standardima Evropske unije.\nOna je navela uspešno sprovođenje strukturnih reformi preduslov za napredak države, zbog čega je za Srbiju važno što je već na početku procesa pristupanja fokus na reformskim poglavljima.\nIzvor: Vebsajt N1 info, 16.03.2016.


Uhapšeni Sejdović bliski saradniK Muamera Zukorlića - Radio Televizija Novi Pazar\nUhapšeni Sejdović bliski saradniK Muamera Zukorlića\nMay 25, 2018 May 25, 2018 Senada Kalic 3741 Views\nNemačka policija juče je sprovela opsežnu akciju kojom je slobode lišila više lica. Među njima I Sandžaklije Ferhana Sejdovića i njegovog sina Murata, vlasnike hotela “Sej Sandžak”, te građevinske firme koja upošljava 250 radnika. Kako pišu franfurtske ’’Vesti’’ uhapšen je i njihov rođak, ali i jedan državljanin Srbije. Sejdovići koji su iz okoline Sjenice imali su i BiH državljanstvo.\nZbog velikog rizika, hapšenje su, kako navode iz tamošnje policije, izveli “pripadnici specijalnih snaga policije”, dok su na svim prilazima hotelu “Sej Sandžak” stajala poprečena policijska vozila koja su svima blokirala prilaz osim lokalnom stanovništvu.\nIzveštači franfurtskih ’’Vesti’’ navode, da je pored vozila, policija razapela i šatore gdje je obavljala detaljnu kontrolu lica gostiju tog hotela.\nPodsećamo da je Ferhan Sejdović obnašao značajne funkcije u stranci Muamera Zukorlića i njegov je blizak saradnik o čemu je u više navrata govorio gostujući na Sandžak televiziji.\nU prilog činjenici da saradnja traje godinama govori i organizovanje donatorskih večeri, za kako je najavljivano, izgradnju i obnovu kapitalnih objekata u Sandžaku.\nNjihova saradnja ogleda se i kroz posetu Republičkom parlamentu, gde je biznismene iz dijaspore, među kojima i Ferhana Sejdovića dočekao Muamer Zukorlić sa saradnicima. Sandžak press, portal blizak Zukorliću pisao je tada da su biznismeni iz dijaspore u Skupštini Srbije razgovarali o ulaganjima u Sandžak\nSaradnju nisu ograničili samo na Sandžak, pa je tako početkom ove godine objavljeno da će Sejdović investirati i u Palićko jezero. Na brojnim projektima Zukorlić i Sejdović tesno su sarađivali.\nSejdović je neretko u medijima bliskim Zukorliću predstavljan kao vakif I donator, te mu je 2015 godine tada muftija Sandžački Zukorlić izražavajući poštovanje i zahvalnost uručio priznanje vakif godine.\nPodsećamo, u akciji policije je, kako su preneli nemački mediji, uhapšeno 10 osoba a taj broj mogao da bude i veći, tvrdeći da su osobe iz Sandžaka u Srbiji sa pasošima iz BiH.\nOni su, kako je saopšteno, stekli više od 70 miliona evra tako što su preko lažnih firmi zapošljavali radnike za sopstveno preduzeće, ali i za kompanije trećih lica, a samo u poslednje četiri godine klan je kao podizvođač preuzimao radove vredne više od 50 miliona evra.\nRezime akcije je zaplena imovine od 19 miliona eura i120.000 eura pronađenih u jednom stanu, a skrivenih u sofi.\n← Druga Skupština MOSI Priboj 2018\nJusufović: Zbog Sejdovića na meti sve poštene Sandžaklije u Nemačkoj →


Da li je u pitanju još jedna ustaška zaseda!? | M novine Sremski informativni portal\nM novine Sremski informativni portal > Društvo > Da li je u pitanju još jedna ustaška zaseda!?\nMirno januarsko predvečerje u inđijskom selu Beška prekinule su pištaljke koje su se čule iz sale seoskog Doma kulture. Na tribini koju je organizovao Opštinski odbor SNS Inđija, a na kojoj je trebao da govori bivši oficir JNA Veselin Šljivančanin u utorak, 17. januara došlo je do incidenta kada je grupa aktivista Inicijative mladih, kako su se i sami predstavili, prekinuli tribinu i razvili transparent na kojem je pisalo: „Ratni zločinci da zaćute da bi se progovorilo o žrtvama“.\nInicijativa mladih tvrdi da su ih nakon toga fizički napali prisutni na tribini i da je svih devetoro aktivista tom prilikom povređeno.\nU SNS, pak kažu da je grupa huligana prekinula tribinu u Beški i „brutalno uznemirila učesnike tribine, građane koji su mirno i dostojanstveno slušali govornike“. Posle nemilog događaja, tribina je ipak nastavljena i okončana aplauzima upućenih govornicima, među kojima je bio i Veselin Šljivančanin.\n– Ono što se dogodilo u Beški, pre svega, nije civilizovano, jer to nije potrebno Srbiji i srpskom narodu. Mislim da su to uradili oni, koji o meni ne znaju ništa kao i da su došli po nečijem naređenju. Meni to lično ne smeta, neka rade svoj posao jer ja verujem da Srbija neće više dozvoliti da se vrate te godine poniženja, stradanja i guranja u propast. Videli ste posle svega toga koliko je čestitog, rodoljubivog i patriotskog naroda ostalo u sali i svi su do kraja pratili tribinu. Takvi pojedinci nama ne mogu da naškode. Ja sam oduševljen koliko je ljudi prisustvovalo tribini u jednom ovako malom mestu kao što je Beška i što su svi oni ostali do kraja – istakao je Šljivančanin.\nNakon incidenta u Beški Vladimir Gak, predsednik Opštine Inđija koji je prisustvovao celom događaju istakao je da se radi o „očigledno planiranom incidentu, jer se ceo dan dizala tenzija“.\n– Koliko znam sloboda prava govora nije zabranjena u Srbiji i to je ustavno pravo svih građana, da izraze svoje mišljenje, tako da nemam dilemu oko toga da li neko od nas kao građanin i kao član SNS može da prisustvuje jednoj ovakvoj tribini. Nekoliko lica je sa namerom došlo da napravi problem. Žao mi je što je na ovakav način bačena senka na jedan događaj kojem je prisustvovalo oko 300 ljudi, iako sala u Beški ima 100 sedećih mesta. Pukovnik Šljivančanin je ispričao svoju priču i pobrao aplauze svih prisutnih – rekao je Gak neposredno nakon tribine.\nVladimir Gak: Incident u Beški unapred isplaniran\nDan posle incidenta, na konferenciji za novinare javnosti se obratio Vladimir Gak, predsednik Opštine Inđija. Gak je tom prilikom naveo da građanima opštine Inđija, koji nisu krivi za incident a koji su uznemireni ovom prilikom, treba reći istinu i objasniti kako je sve počelo i kako se ceo događaj odvijao.\nSve je počelo, kaže Gak, objavom na tviter nalogu Inicijative mladih 17. januara u 17:38, manje od dva sata od početka tribine u Beški, u kojem se kaže: „Krenuli smo u Bešku na tribinu u organizaciji SNS na kojoj će govoriti ratni zločinac Veselin Šljivančanin“. Posle čega sledi, kaže Gak, još nekoliko objava na tviteru poput: „Čeka se govornik“ i 14 minuta pre tribine: „Veliki deo javnosti ne reaguje na činjenicu da SNS Srbija svoju kampanju lansira promovisanjem ratnih zločinaca. Mi to nećemo dozvoliti“ sve to praćeno svesrdnom podrškom Jelene Milić koja im poručuje: „Čuvajte se“.\n– Mi ovde govorimo o događaju koji je organizovan od Inicijative mladih iza kojeg stoje drugi ljudi, interesi i neosporno, sve ovo svesrdno podržava gospođa Jelena Milić. Ovako je sve počelo i ja se pitam: ko ima pravo da dođe na tribinu i da zabrani Veselinu Šljivančaninu ili bilo kome drugom da govori? Ovde je reč o grupi ljudi koja je ciljano došla iz Beograda u Bešku kako bi prekinula tribinu i napravila nered – kaže Gak i dodaje:\n– Valjda im je namera bila da pokažu da u Inđiji i Srbiji ne postoji demokratija, a s obzirom da se radi o veoma mladim ljudima, zaista bi trebalo da nauče šta je demokratija. Demokratija je sloboda okupljanja, govora i iskazivanja mišljenja, jer je to ustavno pravo svih u Srbiji. Ukoliko su imali nešto protiv, Inicijativa mladih ili već neko drugi, trebali su da organizuju kontra tribinu i niko iz Inđije se ne bi pojavio u Beogradu ili već odakle su ti ljudi došli da naprave incident. Oni su došli da pokažu kako mi ovde ne živimo skladno, ali to nije istina. Ponosni smo jer skladno živimo sa svima onima koji nemaju isto političko mišljenje ili su različite vere i nacionalnosti.\nČelni ljudi Opštine Inđija smatraju da je više nego jasno da je ceo događaj smišljen i planski izveden sa namerom da se pokaže da nešto u Srbiji „ne valja“.\n– Interesantno je da su aktivisti Inicijative mladih stajali raspoređeni po celoj sali i da su pre početka govora Veselina Šljivančanina aplaudirali prethodnim govornicima. Da bi se prikrili, sa ostalima u publici su uzvikivali „Živela Srbija!“ i „Srbija!“. Dakle, govorimo o krajnje perfidno isplaniranom incidentu. Jasno je od početka do kraja šta se dogodilo i da su došli sa samo jednim zadatkom, da izazovu incident – kaže Vladimir Gak, predsednik Opštine Inđija.\nGak je na konferenciji istakao da očekuje da će u ovom slučaju reagovati nadležni organi i da će nedolično ponašanje aktivista Inicijative mladih na tribini u Beški biti kažnjeno u skladu sa važećim zakonima. Takođe, prvi čovek Opštine Inđija osvrnuo se i na uvrede upućene prisutnima rekavši da su ih oni koji su napravili incident nazvali fašistima.\n– Zanimljiva je i činjenica ko je aktiviste Inicijative mladih nakon incidenta sačekao na izlazu. U pitanju je novinar riječkog „Novog lista“ koji se predstavio kao Boris Pavelić i koji je, kako je sam rekao, putovao pet i po sati da bi napravio vest o ovom događaju. Pitam se, kako taj Boris nije došao da se informiše o tome šta sve radimo kako bi poboljšali kvalitet života svih stanovnika opštine Inđija i kako se za to nisu interesovali aktivisti Inicijative mladih? Želeo bih da se osvrnem deset meseci unazad i da spomenem tribinu na kojoj je takođe govorio Veselin Šljivančanin u Kulturnom centru u Inđiji. Kako tada niko nije došao da napravi incident i zašto tada mediji nisu u tolikoj meri propratili događaj? Tada taj potez ne bi bio interesantan jer nije trebalo praviti negativnu kampanju i skretati pažnju sa svega pozitivnog što rade premijer Aleksandar Vučić i svi mi iz SNS – istakao je Gak i dodao da niko nakon incidenta nije govorio o povređenim ljudima koji su bili u sali i o novinarki koja je zadobila povredu ruke.\n– Aktivisti Inicijative mladih tvrde da im je neko lupao auto, a ja se pitam: kako na tom mestu nije bilo tragova stakla i plastike? Mi imamo 300 svedoka koji su videli šta se zaista desilo, a oni šestoro, sedmoro ljudi koji su došli da isceniraju događaj. Ljudi su videli da su sami lupali svoja kola kako bi napravili incident. Hajde da ustanovimo ko laže, 300 ili šestoro, sedmoro ljudi. Istina je ovo što sam rekao i nisam govorio na bazi mašte već nečega što se zaista dogodilo – istakao je na kraju konferencije za novinare predsednik Opštine Inđija Vladimir Gak i pozvao još jednom nadležne da reaguju.


"Mini Šengen" za spas regiona - Kosovo Online\n"Mini Šengen" za spas regiona\n8. Februar 2021. • 10:55\nZakleti antifašista i levičar, osnivač Instituta ekonomskih nauka, kandidat Američkog društva ekonomista za Nobelovu nagradu i verovatno najveći ekonomista sa ovih prostora, Branko Horvat predlagao je tokom najvećih ratnih sukoba ekonomsku saradnju i obnovu Jugoslavije.\nOvu ideju su tada sa gnušanjem, smatrajući je utopističkom, odbacili svi ratni i kriminalni režimi eks-JU republika, kao i veliki deo međunarodne zajednice. Do poslednjeg dana svog života profesor Horvat je ostao istrajan i dosledan u uverenju da su socijalizam, demokratija, tržišna privreda spojivi i ostvarivi.\nPotpisivanjem sporazuma između Srbije, Albanije i Severne Makedonije 10. oktobra 2019. godine u Novom Sadu lideri ovih zemalja pokrenuli su inicijativu za formiranje "mini Šengena". Poziv da se prikuljuče ovoj inicijativi uputili su Crnoj Gori, Kosovu i BiH.\nPokrateč ovog najvažnijeg projekta od razbijanja Jugoslavije je predsednik Srbije Aleksandar Vučić, zbog čega se, kao i profesor Horvat svojevremeno, suočio sa kritikama i napadima, kako iz zemlje tako i iz inostranstva.\nSuština "mini Šengena" je da se maksimalno iskoristi ekonomski potencijal svih zemalja, privuče što više stranih investicija, poveća proizvodnja i izvoz, kroz slobodan protok ljudi, robe, kapitala i usluga. kK i da se svim građanima omogući boravak i rad u drugoj zemlji.\nPotpisivanjem sporazuma u Vašingtonu 04. septembra prošle godine, Kosovo je odlučilo da se pridruži inicijativi, dok BiH i Crna Gora još uvek nisu donele takvu odluku, a očekuje se da to uskoro učine.\nPrivredna komora Srbije i njen predsednik Marko Čadež uradili su pozitivne stvari u poslednjih šest meseci. Formirali su čvrst okvir za realizaciju projekta "malog Šengena" građenjem partnerstava sa privrednim komorama Kosova, Albanije, Crne Gore, Severne Makedonije, BiH, Hrvatske i Slovenije.\nPandemija izazvana koronavirusom svakako je usporila praktičnu realizaciju "mini Šengen", a za ostvarivanje ovakve inicijative neophodna je i snažna politička volja svih aktera. Nerešena bilateralna pitanja, duhovi prošlosti, animoziteti, nepoverenje i nesinhronizovano delovanje SAD i EU dodatno usporavaju i otežavaju realizaciju ovog projekta.\nBrojni faktori u Evropi i svetu protive se ovoj inicijativi, jer njihovim interesima ne odgovara mir, stabilnost, poverenje i saradnja na Balkanu, istinska evropeizacija ovog prostora, ekonomski napredak, kao i ulazak svih država regiona u EU.\nPiše Milovan Jovanović, novinar i politički analitičar\nSelaković: Naš fokus da se i ostale zemlje Zapadnog Balkana priključe "Mini Šengenu"\nMinistar spoljnih poslova Srbije Nikola Selaković izjavio je danas da je stav Srbije da ne odgovara na prvokacije pojedinih političara iz regiona, jer je, ističe, odlučna da ostane faktor mira i stabilnosti u regionu, prenosi Tanjug.\nBećirović: Posle ambasade u Jerusalimu, na redu su ulazak Kosova u "mini Šengen" i Gazivode


JOKIĆ JE DABL-DABL MAŠINA: Fantastična partija centra Denvera u pobedi nad Oklahomom, Pokuševski bez poena (VIDEO) | Novosti.RS\nCentar Nagetsa briljira na startu nove sezone i najbolji je igrač tima Majkla Melouna. Ovo je bio još jedan meč za Srbina u kojem je zabeležio dabl-dabl učinak.\nJokić je meč okončao sa 27 poena, 12 skokova i šest asistencija. Ovakve brojke pokazuju ono što se već dugo zna, da je sjajni Somborac najbolji centar NBA lige.\nPitanje pobednika na ovoj utakmici je bilo rešeno posle treće četvrtine. Denver je taj, ali i drugi period odigrao dosta dobro, stekao ubedljivu prednost koju Tanderi nisu uspeli da stignu.\nPored Jokića u pobedničkom istakao se Monte Moris sa 15 poena. Na drugoj strani najviše su se istakli Lugenc Dort koji je utakmicu završio sa 20 poena, dok je Šej DŽildžijus-Aleksander dodao 14.\nNaš košarkaš u redovima Oklahome Aleksej Pokuševski na parketu je proveo 24 minuta, nije postigao nijedan poen, ali je imao četiri skoka i dve asistencija.\nUčinak Denvera posle ovog trijumfa je 7-7, dok je skor Tandera 6-7.\nkošarka Nikola Jokić NBA liga KK Denver KK Oklahoma


Prikazivanje članaka po tagu učenička kompanija\nNova akcija Cefix-a\nDa li ste čuli za kompaniju ETK? Ako niste, a trebalo je, tokom 2012. pa sve do sredine 2014. godine u Školskom centru “Nikola Tesla” punom parom radila je učenička kompanija ETK. Učenici elektro-grupe predmeta Kosta Andrej, Aleksandar Stefanov, Miloš Ivković i Stevan Petrov radili su na realizaciji neverovatnih ideja pod nadzorom mentora Mirjane Ankić, Svetlane Njegomir i Milana Njegomira.\nCentar za energetsku efikasnost CEFIX bio je u prilici da se tokom 2013. godine upozna sa radom učeničke kompanije ETK i da prepozna potencijal i trud koji učenici i mentori ulažu u rad ETK te je ubrzo za njihov rad pribavljeno 6.000 dinara. Direktor kompanije se postarao da se sastavi i potpiše ugovor o saradnji između “kompanije” i Cefix-a da bi nekoliko meseci kasnije isti bio i realizovan. Cefix je obavešten da su “igračke” spremne.\nI zaista u pitanju su igračke, ali ne bilo kakve, već edukativne igračke. “Živcometar” i “Igra spajanja”. Igračke namenjene deci predškolskog uzrasta ali verujemo da bi se “Živcometrom” rado poigrali i mnogo stariji. Važno je pomenuti i činjenicu da je većina delova iskorištena za proizvodnju igračaka od recikliranog materijala ili starih predmeta.\nU sredu, 3. decembra u 10 sati, u vrtiću “Detlić” biće predaja proizvoda učeničke kompanije ETK pa Vas pozivamo da se zajedno sa mališanima iz vrtića malo poigramo i pomognemo novim naraštajima da saznaju nešto novo o obnovljivim izvorima energije i energetskoj efikasnosti.\n110 gostiju i nema prijavljenih članova


RTCG - Radio Televizija Crne Gore - Nacionalni javni servis :: Ekonomija :: CBCG pravi analizu za novi set mjera podrške\n03. 02. 2021. 07:08 >> 07:08 0\nUBLAŽAVANJE KORONA KRIZE\nCBCG pravi analizu za novi set mjera podrške\nCentralna banka pravi analize za novi set mjera podrške privredi i građanima za ublažavanje posljedica pandemije kovid-19, rečeno je Pobjedi iz ove vrhovne monetarne institucije. Najavili su da će javnost o rezultatu biti blagovremeno informisana.\nVeć sada je izvjesno da nema prostora za produžetak roka otplate gotovinskih neobezbijeđenih kredita sa šest, odnosno osam na deset godina. Nekritičko odobravanje moratorijuma za najugroženije sektore na duži vremenski period, bez valjane analize novčanih tokova, predstavljalo bi, kažu u CBCG, neodgovorno ponašanje.\n"Na kraju prošle godine u moratorijumu je bilo 81 milion eura bruto kredita banaka i IRF. Od toga je 68 miliona eura kod banaka i 13 miliona kod IRF", navode iz CBCG i ističu da su veoma otvoreni za komunikaciju sa Vladom povodom svih pitanja u skladu sa njenim mandatom.\nRestrukturiranje sa tretmanom novoodobrenog kredita iskoristili su klijenti čija ukupna izloženost iznosi 217 miliona eura.\n"Šestomjesečni moratorijum za fizička lica i preduzetnike koji su ostali bez posla, koji je aktivan od oktobra, iskorišćen je za 318 kreditnih partija, na koje se odnosi oko 4,6 miliona eura ili 47 odsto stanja duga klijenata koji su ostali bez posla do 1. oktobra 2019", kazali su iz CBCG i podsjetili da su u prethodnoj godini donijeli pet setova privremenih mjera za ublažavanje krize.\nMoratorijum na prinudnu naplatu, kako su objasnili, nije u njihovoj nadležnosti.\nIz CBCG su kazali da za sada nijesu ispunjeni uslovi da se produži rok otplate gotovinskih kredita sa šest, odnosno osam na deset godina.\n"Polazeći od osnovnog mandata CBCG, očuvanja stabilnosti finansijskog sistema, kao i od detaljne višeslojne analize koja prati svaki prijedlog upućen Savjetu CBCG, ocjenjujemo da, za sada, nijesu ispunjeni uslovi koji bi izmijenili makroprudencione mjere kojim se ograničava odobravanje gotovinskih neobezbijeđenih kredita stanovništvu", objasnili su iz ove vrhovne monetarne institucije.\n08:50 Abazović nečasno i neistinito optužio Đukanovića


Ima li ECB oružje za bauk deflacije - Biznis i Finansije\nMMF: U potpunosti sprovesti reforme predviđene u okviru...\nHome\tTekstoviB&F Plus\tIma li ECB oružje za bauk deflacije\nIma li ECB oružje za bauk deflacije\nby bifadmin 27. marta 2014.\nEvidentno je da je u slučaju deflacije prostor za manevrisanje iz perspektive ECB značajno sužen obzirom da je referentna kamatna stopa na istorijski niskom nivou (0.25%) i njeno dalje spuštanje neće biti od velike pomoći ukoliko deflacija zahvati čitavu valutnu uniju. S druge strane, guverner Mario Dragi predložio je nekoliko nestandardnih politika koje bi trebalo da stimulišu agregatnu tražnju kao što su, između ostalog, negativne depozitne stope i opuštanje zahteva za kreditne linije kod ECB i slično. Međutim, njihova efikasnost pod velikim je znakom pitanja u momentima prisustva deflacione spirale.\nNakon prelivanja negativnih efekata krize hipotekarnih kredita iz SAD-a u Evropu 2008. godine i dužničke krize 2009. godine, Evropska Monetarna Unija (EMU) suočava se sa rizikom deflacije. Neke njene članice već osećaju negativne posledice ovog ekonomskog fenomena (Kipar -2.58%, Grčka -1.1% i Letonija 0.8%). Razvoj događaja neverovatno podseća na scenario u Japanu sa početka devedesetih godina prošlog veka kada je ova država utonula u višegodišnju deflaciju iz koje je uslovno rečeno izašla početkom 2013. godine.\nOd samog forimiranje EMU i Evropske centralne banke (ECB), kao glavne institucije odgovorne za monetarnu politiku, jasno je definisan princip targetiranja niske stope inflacije, a stabilnost cena je istaknuta kao primarni cilj monetarne politike. Time je ECB zapravo postala naslednik Nemačke Bundesbanke, preuzimajući njene politike i procedure. Čvrsto podređivanje niskoj inflaciji, u periodima sporog ekonomskog rasta kao što je trenutno slučaj, sa sobom nosi rizik deflacije. Trenutna očekivanja vezana za buduće kretanje cena ukazuju na potencijalno stvaranje deflacione spirale. Zabeležena inflacija u evro zoni u januaru bila je oko 0.8%, a bazna inflacija 0.7% (iz ukupne analize isključene su cene hrane i energenata, kao i cene koje su pod kontrolom države) što je daleko ispod targetiranog nivoa od 2%, a inflaciona očekivanja ponovo su spuštena, ovaj put na 1.1%. Dodatni pritisak na deflaciju vrši i realna apresijacija eura u odnosu na skoro sve valute trgovinskih partnera. Ukoliko se ovakav trend nastavi EMU će sa sigurnošću utonuti u deflacionu spiralu i iskusiti sve njene posledice.\nKako profesor Pol Degrou ističe, postoje dva ključna negativna efekta deflacije. Prvi, koji na sreću još uvek nije prisutan u evro zoni, jeste odlaganje potrošnje zbog očekivanja potrošača da će se cene u narednom periodu spusti još niže. Naime, racionalni potrošači anticipiraju ekonomske trendove i odlažu potrošnju za naredni period čime dodatno utiču na stvaranje deflacione spirale. Drugi efekat vezan je za dugove koji su nominalno fiksirani što znači da svaki pad cena uvećava njihovu realnu vrednost, odnosno veći deo sredstava mora biti izdvojen za njihovo servisiranje. Interesantno je da inflacija ne mora biti negativna da bismo osetili posledice ovog efekta, dovoljno je da bude ispod očekivanog nivoa u momentu sklapanja ugovora o kreditu. Time su ugrađena očekivanja o inflaciji daleko veća od stvarne i utiču na rast realnog duga, što je defakto trenutno slika EMU. Dodatno zabrinjava činjenica da je baš u visoko zaduženim zemljama, poput Grčke, Španije i Portugala, inflacija negativna ili blizu nule sa tendencijom pada.\nNešto drugačiju prizmu posmatranja izneo je profesor Univerziteta Kolumbija Đilermo Kalvo. On je istakao da će nakon podizanja referentne kamatne stope i ekonomskog rasta u Sjedinjenim Američkim Državama značajan deo kapitala napustiti EMU i ekonomije u razvoju. Ko će od ovih zemalja bolje podneti ovaj šok zavisi od snage finansijskog sistema i pravovremenih ekonomskih mera, ističe on. Blagu prednost u ovoj ‘‘borbi’’ profesor Kalvo daje ekonomijama u razvoju uz nekoliko sasvim racionalnih objašnjenja. Prvo, finansijski sistem ovih država nije toliko pogođen finansijskom krizom pa je toksična aktiva manje zastupljena u bilansima banka i drugih finsansijskih institucija što će ih učiniti otpornije na predstojeće šokove. Kao drugi važan argument za svoju tvrdnju profesor Kalvo ističe spremnost ekonomija u razvoju da brže reaguju na novonastalu situaciju, prvenstveno zbog toga što se radi o pojedinačnim državama koje samostalno vode monetarnu politiku.\nOptimizam vezan za problem deflacije šire uglavnom predstavnici ECB. Mario Dragi, predsednik Evropske centralne banke, smatra da razloga za brigu nema. Rizik deflacije postoji ali ECB ima spreman set nestandardnih mera monetarne politike kojima će potencijalni problem biti rešen. On dodaje i to da je EMU već bila kratko u deflaciji tokom 2009. godine i da takvo stanje nije preterano opasno ukoliko pojedinci ne anticipiraju opšte padanje cena i zbog toga odlože potrošnju. Pored predstavnika ECB, značajan deo privrede takođe deli optimistične stavove u vezi sa budućim ekonomskim trendovima u EMU. U projekcijama za 2014. godinu predstavnici Alijanc grupe i Robeko Investment izneli su tri ključne činjenice na kojima baziraju svoja pozitivna očekivanja za narednu godinu vezano za pitanje deflacije. Prvi pozitivan znak jeste oporavak “perifernih“ država i Francuske. Naime, prinos na obveznice Španije i Italije spušten je u razumne granice što je prvi signal vraćanja poverenja u stabilnost ovih zemalja dok je Francuska, koja je poslednjih godina u ogromnim problemima zbog visokog stepena zaduženosti i pada industrijske proizvodnje, takođe pokazala znake oporavka. Bruto domaći proizvod u decembru 2013. godine i januaru 2014. godine beležio je blagi porast, a industrija automobila zabeležila je rast od 9.4% u odnosu na isti period prethodne godine. Drugi faktor od značaja, prema pomenutoj studiji, više je psihološke prirode i vezan je za dobru reputaciju ECB i njenog predsednika koji su do sad pokazali izrazitu spremnost da reaguju na svaki problem sa kojim se EMU suočavala. Kontra argumentacija usmerena prema čestom povlačenju paralele između trenutne situaciju u EMU i stanja Japanske ekonomije s kraja prošlog veka, zapravo predstavlja treći razlog za optimizam koji ističe ova studija. Naime, činjenica je da sled događaja u EMU izuzetno podseća na situaciju u Japanu kada je nakon pucanja balona na tržištu nekretnina i u finansijskom sektoru druga ekonomija sveta iskusila sve negativne posledice deflacije. Međutim, bankarski sistem u Evrozoni, iako nedovoljno oporavljen, daleko je zdraviji nego japanski u periodu pre deflacije što će biti izuzetno važno pogotovo ako se uzme u obzir tvrdnja profesora Kalva vazana za tokove kapitala.\nKao i u većini slučajeva kada se govori o budućim ekonomskim trendovima postoje polarno suprotstavljeni stavovi. Govoreći o fenomenu deflacije u kontekstu EMU, argumenti obe strane deluju ubedljivo, pa je s toga teško sa sigurnošću predvideti kakav će konačan ishod biti.\nSve spremno za prenos brojeva fiksne telefonije\nTri veka pivarstva u Beogradu: Bura u krigli\nZašto posustaje nemačka privreda: Moćna i prevaziđena


Počinje sa radom naučno – kreativna radionica za decu „Pipeta” - Portal Moj Bečej - Bečejske opštine iz ugla građana!\nPočinje sa radom naučno – kreativna radionica za decu „Pipeta”\nUčenje putem otkrića je najdelotvornije, ističe profesorka fizike Suzana Dovijarski Stankin\nNaučno – kreativna radionica za decu „Pipeta” počinje sa radom ovog vikenda u Kreativnom centru Gradskog pozorišta Bečej.\nPrvi skup je u subotu 13. oktobra, a radionicu će voditi profesor fizike Suzana Dovijarski Stankin i profesor biologije Dejan Stankin.\n-Radionica „Pipeta” je nastala kako bi deci i roditeljima olakšala i ulepšala obaveze koje im godine donose. Kao nastavnik fizike i organizator „Pipete” susretala sam se sa raznim problemima na redovnoj nastavi, gde je većina dece izgubila motivaciju i želju da uči, istražuje i otkriva nove stvari, objašnjava Suzana Dovijarski Stankin.\nŠkola, kako naša sagovornica ističe, nije koncipirana tako da se deca uče da misle, da koriste logiku, da razvijaju svoje veštine, već samo reprodukovanje datog i učenje napamet.\n– Nauka tako ne funkcioniše. Zamisao je da se naše radionice baziraju na učenju putem otkrića koji se zasniva na konstruktivizmu. Da uprostim, deca treba da uspostave interakciju sa svojim okruženjem i to tako što otkrivaju i manipulišu objektima, dolazeći do pitanja kroz eksperimente i samostalno dolaze do onog što treba da nauče, dodaje ona.\nRadionice „Pipete” će se odvijati svake subote do zimskog raspusta, a deca će raditi u grupama od desetak učesnika.\nJedna radionica od 90 minuta koštaće roditelje 300 dinara, a četiri radionice mesečno 1.000 dinara.\nOrganizator napominje da je obezbedio sav materijal za radionice.


Selaković: Članstvo u EU je Srbiji APSOLUTNI PRIORITET - Politički.rs\nSelaković: Članstvo u EU je Srbiji APSOLUTNI PRIORITET\nMinistar spoljnih poslova Nikola Selaković razgovarao je danas sa novim šefom Delegacije EU u Srbiji Emanueleom Žofreom kome je preneo da je članstvo u EU apsolutni spoljno-politički prioritet i strateško opredeljenje Srbije, kao i da ona ostaje u potpunosti posvećena reformskom procesu.\nKako se saopštilo Ministarstvo spoljnih poslova, Selaković je podvukao je da je Srbija otvorena za nastavak pune saradnje sa EU, njenim institucijama i državama članicama, kao i za intenzivan rad u cilju napretka i ubrzanja pregovaračkog procesa.\nTakođe je naglasio da je Srbija u potpunosti posvećena regionalnoj saradnji, očuvanju stabilnosti i bezbednosti i diplomatskom rešavanju otvorenih pitanja.\nGovoreći o dijalogu Beograda i Prištine, Selaković je istakao da su dijalog i kompromis ključni za postizanje održivog dogovora, ali i dodao da Priština uporno ne ispunjava svoje obaveze iz Briselskog sporazuma i ne omogućuje osnivanje Zajednice srpskih opština.\nSelaković je ukazao da je neophodno da Priština pristupi primeni svih postignutih dogovora i poručio da Srbija očekuje od EU da kao garant Briselskog sporazuma, čvrsto insistira na tome.\nEU je već duže od dve decenije najznačajniji spoljnotrgovinski partner Srbije, rekao je ministar, i dodao da je pomoć koju Srbija dobija od EU ključna za njen reformski proces.\nU razgovoru sa novim šefom Delegacije EU u Srbiji, Selaković je rekao i da je Srbija, u uslovima pandemije, odgovornom politikom ostvarila ekonomsku i finansijsku stabilnost, kao i da statistički parametri pokazuju da je pandemija ostavila manje ekonomske posledice na Srbiju u odnosu na većinu drugih evropskih zemalja, dodaje se u saopštenju.\nTags: EMANUEL ŽOFRE EU NIKOLA SELAKOVIĆ\nPrevious VUČIĆ OPET SLAGAO Krivokapić: Odlaganje ustoličenja NIKAD nije bila opcija\nNext Đilas ne prihvata predlog evropskih posrednika


Treći dan šumskog požara u Španiji\n► Treći dan šumskog požara u Španiji\nVeliki šumski požar u severoistočnoj Španiji nekontrolisano besni već tri dana.\nZvaničnici navode da je to najgori požaru u Kataloniji u poslednje dve decenije i da je ugroženo 20.000 hektara rastinja.\nNekoliko stotina vatrogasaca se bori s požarom, dok prognoze govore da tek stiže vrhunac toplotnog talasa, s temperaturom preko 40 stepeni.\nRegionalni ministar unutrašnjih poslova Mikel Buč pozvao je građane da budu veoma oprezni u šumskim područjima.\nPo njegovim rečima, vatrogasne službe su "rastegnute do krajnjih granica" i "ne sme se dozvoliti izbijanje još jednog požara".\nOko 500 ljudi je evakuisano, a drugima je rečeno da ne napuštaju domove.\nVelika Britanija je danas potvrdila četvrti, a Španija drugi slučaj zaraze novim oblikom virusa korona iz Kine, dok evropske vlasti nastoje da obuzdaju širenje virusa pronalaženjem ljudi koji...


Amerikanci prete Rusima „humanim“ atomskim bombama - 03.08.2016, Sputnik Srbija\nSjedinjene Države su dale odobrenje da počne priprema za proizvodnju modernizovane nuklearne bombe B61-12. Serijska proizvodnja može početi već 2020. godine. Ruski... 03.08.2016, Sputnik Srbija\n14:08 03.08.2016 (Osveženo: 14:21 03.08.2016)\n© Foto : maxpark.comBomba B61-12\nSjedinjene Države su dale odobrenje da počne priprema za proizvodnju modernizovane nuklearne bombe B61-12. Serijska proizvodnja može početi već 2020. godine. Ruski stručnjaci smatraju da raspoređivanje taktičke avijacije sa takvim bombama u Evropi narušava stabilnost u svetu.\nOni ističu i da će ona biti usmerena „ne samo protiv Rusije već i protiv drugih američkih neprijatelja“, kao što su Kina, Severna Koreja i Iran.\nU Kremlju se, međutim, uzdržavaju od komentara o ovim namerama Vašingtona. Portparol ruskog predsednika Dmitrij Peskov je, odgovarajući na novinarsko pitanje — da li planovi Vašingtona ugrožavaju paritet u toj sferi i da li će Rusija reagovati na te planove SAD — rekao da će stručnjaci (za nuklearno oružje) ubrzo oceniti ovaj američki potez.\nU ruskom Ministarstvu spoljnih poslova podsećaju na reči ruskog predsednika Vladimira Putina, koji je ranije rekao da Rusija neće učestvovati u novoj trci u naoružanju, ali da će Moskva učiniti sve da osigura nacionalnu bezbednost.\nAmerička Nacionalna uprava za atomsku bezbednost (NNSA) zvanično je odobrila proizvodnju modernizovane verzije glavnog termonuklearnog oružja strateških snaga SAD — nuklearne bombe B61, koja je razvijena još šezdesetih godina. Od tada je ona nekoliko puta modifikovana. Poslednja modifikacija je počela 2012. i trajala je četiri godine, a biće prilagođena za strateške bombardere i za taktičku avijaciju.\nB61-12 zameniće nuklearne bombe 3, 4, 7. i 10. modifikacije.\nVašington tvrdi da program modernizacije nuklearnih bombi ne preti nuklearnom paritetu. Amerikanci navode da će im to omogućiti da smanje količinu nuklearnih bombi razmeštenih u Evropi, a takođe da će time smanjiti i broj nuklearnih gravitacionih bombi u svom nuklearnom arsenalu.\nRusija će odgovoriti na američku proizvodnju novih atomskih bombi\n„Koliko ja shvatam, radi se o prelasku na novu fazu priprema za proizvodnju tzv. unificirane nuklearne bojeve glave, konstruisane prvenstveno za razmeštanje na teritoriji pet evropskih zemalja, u cilju obnavljanja već postojećih američkih nuklearnih arsenala koji se tamo nalaze“, rekao je Uljanov.\nOn je dodao da će, prema postojećim informacijama, „određeni broj“ tih modernizovanih bombi biti uskladišten na teritoriju SAD „kao zaliha“.\nUljanov je upozorio da ćemo tek od 2020. godine, kada se novo oružje pojavi, osetiti negativne posledice ove modernizacije.\nPrema njegovim rečima, u tom smislu, postoje dva aspekta — posebno vojni i vojno-politički. Kako je naveo, modernizacija bombi će dovesti do veće preciznosti i manje snage.\n„Nije slučajno to što su pojedini američki stručnjaci nazvali nove bojeve glave više ’etičkim‘, jer, kako kažu, njihova primena će imati daleko manje humanitarne posledice. Ali, to ima i jedan negativan aspekt: karakteristike takvog oružja će još više povećati iskušenje da se upotrebi. To će ujedno značiti i daleko niži ’prag tolerancije‘ primene nuklearnog oružja. Ne želim da ’pumpam‘ situaciju, ali imamo razloga da verujemo, da će nove bombe za Pentagon biti ne samo sredstvo odvraćanja od napada, nego i sredstvo za borbu ’na bojnom polju‘, jer njegove karakteristike upravo to pokazuju. Nadam sa da grešim kada je ovo u pitanju“, rekao je Uljanov.\n„Te misije su, po našem mišljenju, grubo narušavanje duha i slova Ugovora o neširenju nuklearnog oružja“, rekao je Uljanov.\n18 Novembar 2015, 12:42\nOn podseća da taj međunarodni ugovor zabranjuje državama koje poseduju nuklearno naoružanje isporučivanje istog, direktno ili indirektno, državama koje ne poseduju nuklearno naoružanje, a takođe, s druge strane, zabranjuje državama koje ne poseduju nuklearno naoružanje primanje istog.\n„To su osnovne obaveze koje grubo ignorišu Amerikanci i te natovske zemlje u Evropi, koje učestvuju u ’zajedničkim nuklearnim misijama‘“, dodao je Uljanov.\nNeki ruski analitičari upozoravaju da modernizacija taktičkog nuklearnog arsenala u Evropi znači da će atomsko oružje biti razmešteno u blizini ruskih granica i da bi ga zemlje-članice NATO-a mogle upotrebiti protiv Rusije u slučaju rata.\nRuski vojni eksperti ocenjuju da će modernizacija B61-12 podstaći trku u naoružanju, a da odgovor Moskve na to mogu biti nuklearne glave za raketne sisteme „Iskander“.\nOvaj moćni operativno-taktički raketni sistem namenjen je za uništavanje nadzemnih ciljeva daleko iza neprijateljskih linija.\n„Iskander“ je izuzetno mobilan, teško uočljiv i spreman za paljbu u rekordno kratkom vremenu.


Poznat RASPORED trojice srpskih tenisera trećeg dana Australijan opena, Kecmanović će dva puta na teren! - Sportal\nDr. P. - Vest objavljena: 14:32 - 18.01.2022\nAustralijan open objavio je raspored za treći dan prvog Grend slem turnira sezone.\nU sredu ćemo na terenu videti mečeve (preostale) dvojice srpskih tenisera u Melburnu u singlu: Miomira Kecmanovića i Dušana Lajovića.\nKecmanović će igrati drugi meč na terenu broj 17 protiv Amerikanca Tomija Pola. Prvi meč na programu na ovom terenu je ženski dubl, koji počinje od 1.00 sat iza ponoći po našem vremenu, pa bi Miomir trebalo da počne oko 2.30 časova.\nDušan Lajović će protiv Karlosa Alkarasa igrati treći meč dana na Areni 1573. Pre njih će se od 1:00 sat igrati dva ženska singla, a Lajovića bi na terenu trebalo da bude oko pola 5 ujutro.\nKecmanović će u sredu nastupiti i u dublu. On će u paru sa Basilašvilijem igrati protiv drugih nosilaca Rama i Salisburija poslednji meč dana. U dubl konkurenciji videćemo i Lasla Đerea, koji će u paru sa Italijanom Travaljom igrati protiv Baena i Gastona na terenu broj 15 od 3.00 sata.\nTenis Miomir Kecmanović Dušan Lajović Laslo Đere Australijan open Raspored


Emerih je zajedno sa Heraldom Kloserom napisao scenario o apokalipsi koja će se dogoditi 21. decembra 2012. godine, što je, navodno, još pre mnogo vekova prorekao narod Maja.\nRadnja filma počinje u današnje vreme, kada naučnici otkrivaju da će poremećaji na Suncu pomenutog datuma razoriti planetu Zemlju.\nAmerički predsednik saziva skup najmoćnijih državnika koji donose odluku o gradnji sofisticiranih „Nojevih barki", naravno tajno jer će u tim brodovima biti mesta samo za odabrane.\nGlavni deo filma dešava se 21. decembra 2012. godine, kao „direktni prenos smaka sveta".\nKao i inače u filmovima katastrofe, scene zemljotresa, cunamija, vulkanskih erupcija, opšte kataklizme, kombinovane su sa dramskim elementima, a takozvani obični ljudi u vanrednim okolnostima postaju heroji, nastojeći da spasu bližnje.\nTo filmu dodaje filozofsku notu, mada povremeno ima i patetike, koja je, srećom, ublažena duhovitim detaljima i ironičnim političkim žaokama.\nGlavne uloge u filmu tumačeDžon Kjuzak, Čivitel Edžiofor, Tendi Njutn, Amanda Pit, Deni Glover, Vudi Harelson i drugi.\nLinkovi: Oficijalni sajt IMDB\nIzgleda vrlo primamljivo, verujem da su efekti odlični i da vredi odgledati ovako nešto... Pozz\nAutor sopran87 — 13 Nov 2009, 17:36


FK GORAŽDE 24\nHNK ORAŠJE 16\nFK IGMAN 14\nHNK ČAPLJINA 10\nFK Goražde 8\nDopis Komisije za takmičenje NS FBiH\nObaveze klubova Prve lige FBiH i službenih lica 30. kola\nU subotu 04.06.2016. godine sa početkom u 17:30 sati, igrat će se utakmice posljednjeg 30. kola Prve lige FBiH u sezoni 2015/2016, a obzirom na značaj utakmica klubovi i službena lica se upozoravaju da su obavezni poduzeti sve potrebne mjere i radnje u skladu sa propisima NS FBiH i NS/FS BiH te važećim zakonima.\nPosebno potrebno je poduzeti sljedeće mjere:\nKlubovi domaćini-organizatori utakmice (javnog skupa), obavezni su utakmicu organizirati u skladu sa Propozicijama takmičenja Prve lige FBiH i ostalim propisima NS FBiH i NS/FS BiH, te važećim zakonima.\nKlubovi domaćini-organizatori utakmice (javnog skupa), obavezni su osigurati potpunu bezbjednost svih učesnika javnog skupa-odigravanja utakmice (igrači, službena lica, gledatelji i dr.).\nKlubovi gosti obavezni su u mjesto odigravanja utakmice 30. kola Prve lige FBiH i na stadion doputovati blagovremeno u skladu sa Propozicijama takmičenja Prve lige FBiH.\nKlubovi su obavezni prvi i drugi dio utakmice 30. kola Prve lige FBiH započeti tačno u zakazano vrijeme.\nKlubovi domaćini-organizatori utakmice (javnog skupa), obavezni su poduzeti sve potrebne mjere i otkloniti sve moguće smetnje na stadionu i u blizini stadiona, koje bi mogle uzrokovati kašnjenje početka prvog i drugog dijela utakmice 30. kola Prve lige FBiH.\nSlužbena lica NS FBiH (delegati, suci, posmatrači suđenj) obavezna su u mjesto odigravanja utakmice 30. kola Prve lige FBiH i na stadion doputovati blagovremeno u skladu sa Propozicijama takmičenja Prve lige FBiH i poduzeti sve potrebne mjere i radnje da prvi i drugi dio utakmice počne u zakazano vrijeme.\nDelegat utakmice obavezan je pravovremeno izvršiti uvid u ispunjavanje svih uvjeta za odigravanje utakmice i potpunu bezbjednost svih aktera.\nObavezuju se suci utakmica da u potpunosti primjenjuju Pravila nogometne igre, a službena lica utakmica (suci, delegati i posmatrači suđenja) da insistiraju na primjeni Fair Play i potpunoj zaštiti integriteta i regularnosti svih utakmica 30. kola Prve lige FBiH u sezoni 2015/2016.\nProtiv svih klubova, odgovornih lica iz klubova, igrača i službenih lica NS FBiH (delegati, suci i posmatrači suđenja) u slučaju nepostupanja prema Propozicijama takmičenja Prve lige FBiH i ostalim propisima NS FBiH i NS/FS BiH kao i navodima iz ovog akta, sprovest će se propisani postupci i zatražiti najoštrije sankcioniranje, a NS FBiH će istrajati na potpunoj zaštiti regularnosti takmičenja.


„Tourism Networking Forum (TNF 2018)“ 8. novembra u Sarajevu okuplja turističke djelatnike iz regiona - Zdravi Portal\nNaslovna»Promo»„Tourism Networking Forum (TNF 2018)“ 8. novembra u Sarajevu okuplja turističke djelatnike iz regiona\n„Tourism Networking Forum (TNF 2018)“ 8. novembra u Sarajevu okuplja turističke djelatnike iz regiona\nRegionalni događaj pod nazivom „Tourism Networking Forum (TNF) 2018“, koji okuplja turističke djelatnike iz Bosne i Hercegovine i zemalja regiona, te djelatnike iz srodnih poslovnih oblasti koji teže poslovnom umrežavanju i povezivanju svog poslovanja sa turizmom, bit će održan 8. novembra u Sarajevu.\n“Grad Sarajevo se sa zadovoljstvom odazvao inicijativi za održavanje ovakvog foruma u našem gradu, imajući u vidu važnost poslovnog umrežavanja turističkih djelatnika zemalja iz regiona, što je u skladu sa ranijom inicijativom Grada Sarajeva, takozvanom trilateralom, koja također ima za cilj povezivanja tri glavna grada (Sarajevo, Zagreb, Beograd) iz regiona u jedinstvenu turističku rutu. Jedni drugima smo najbolji turisti, pa su i mogućnosti poslovnog umrežavanja u ovom segmentu iznimno važne. Nadam se da će edukativni sadržaji foruma otvoriti nove vidike za poboljšanje kvaliteta turizma u BiH i regionu, te da će učesnici iz Sarajeva ponijeti lijepa iskustva“ – izjavio je gradonačenik Sarajeva Abdulah Skaka. Osim glavnog partnera Grada Sarajeva, forum su podržali i JP Sarajevo doo, Federalno ministarstvo okoliša i turizma, Turistička zajednica KS, te brojni drugi partneri.\n“Izuzetno mi je drago da se u Sarajevu održava događaj čiji edukativni program ne zaostaje za drugim savremenim konferencijama o turizmu u svijetu, pri tome posebno imajući u vidu edukacije o savremenim vidovima marketinga i inovacijama u turizmu, te se nadam da će turistički djelatnici prepoznati konkretne koristi koje im poslovno umrežavanje na ovom forumu može donijeti. Federalno ministarstvo okoliša i turizma je prepoznalo i podržalo ovu inicijativu koja ima potencijal unapređenja poslovanja u turizmu u BiH i regionu.” – izjavila je ministrica Federalnog ministarstva okoliša i turizma Edita Đapo.\nAgencija za komunikacije EBBE COMMS „Tourism Networking Forum (TNF) 2018“ gradonačenik Sarajeva Abdulah Skaka ministrica Federalnog ministarstva okoliša i turizma Edita Đapo Federalno ministarstvo okoliša\nPrethodni članakBolnica za plišane medvjediće: Mališani kroz igru pobijedili strah od doktora\nSlijedeći članak Mercator BH pokrenuo projekat „Moji brendovi, naše vrijednosti“